Таъмагир, фирибгар ва порахўр. Гап фарғоналик...\n10.01.2018 22:11 0 1245\nМамлакатимизда бугунги кунда оммавий ахборот воситаларини қўллаб-қувватлаш, матбуотни эркин минбарга айлантириш борасида катта ишлар амалга оширилаётган бир пайтда айрим журналистлар нафс кўйига кириб, журналист касбига доғ туширмоқда.\nШу кунларда ижтимоий тармоқларда Фарғона вилоятида бир журналист пора билан қўлга тушгани ҳақида турли хабарлар тарқалди. Хўш, бу нечоғли тўғри? Аслида нима бўлган эди?\nТошкент шаҳридан рўйхатдан ўтган «Тафсилот-Пресс» газетаси бош муҳаррири ўринбосари Н.Ашуров Фарғона вилоятидаги халқ таълими ва тиббиёт муассасаларида куз-қиш мавсумига тайёргарлик ҳолати, озиқ-овқат захирасини шакллантириш борасида амалга оширилган ишлар аҳволини ўрганиш мақсадида хизмат сафарига юборилади.\nЎзбекистон миллий ахборот агентлигининг хабар беришича, у Фарғона туманидаги 32 ва 3-мактабгача таълим муассасаларида захира режасида кўрсатилган ҳажмда қишлоқ хўжалиги маҳсулотлари захираси яратилмагани ҳолатини матбуотда ёритмаслик эвазига товламачилик йўли билан 1 минг 500 АҚШ доллари талаб қилган.\nБош прокуратура ҳузуридаги Солиқ, валютага оид жиноятларга ва жиноий даромадларни легаллаштиришга қарши курашиш департаментнинг Фарғона вилояти бошқармаси, Фарғона шаҳар ва Фарғона туман бўлими ходимлари, Миллий хавфсизлик хизмати Фарғона тумани бўлими ходимлари томонидан 2017 йил 19 декабрь куни ўтказилган тезкор тадбир давомида Н.Ашуров Фарғона шаҳридаги «Дўстлик» меҳмонхонаси ёнида 800 АҚШ долларини олган вақтда ушланди.\nТезкор тадбир давомида «Дўстлик» меҳмонхонасидаги Н.Ашуров жойлашган хона холислар иштирокида кўздан кечирилганда хизмат гувоҳномаси, ташкилотлар билан тузилган шартномалар, маълумотномалар ва норматив ҳужжатлар нусхалари ашёвий далил сифатида олинган. Шунингдек, у Фарғона тумани тиббиёт бирлашмаси омборини куз-қиш мавсуми учун асосий турдаги қишлоқ хўжалиги маҳсулотлари захирасини ва бирлашма ошхонасида овқатларнинг тайёрланиш ҳолатини ўрганиб, тушликка солинган овқатга оз миқдорда гўшт солинганлик ҳолатини матбуотга олиб чиқмаслик эвазига омборчидан 200 АҚШ долларини талаб қилиб, 100 АҚШ доллари олгани аниқланган.\nҲуқуқ-тартибот органларининг аниқлашича, «уддабурон» журналист Н.Ашуров 2017 йил 11 декабрь куни Фарғона вилояти Данғара тумани ҳокимлигига борган. Иқтисод бўлими ходими Давронжон Бегматовга Тошкентдан келганини, қишга тайёргарлик, озиқ-овқат захирасини яратилганини кўриши кераклигини айтади. Д.Бегматов туман халқ таълими бўлимидан ходим ажратиб, тумандаги 1-ихтисослашган мактаб интернатига юборган. Н.Ашуров ўзини валломатлардан тутиб, текширишни бошлайди. Мактаб директори С.Мамажонова меҳнат таътилида бўлгани боис ишда бўлмайди. Шунга ҳам қарамай, журналист унинг хонасига кириб, ҳужжатларни текширган. Бундан хабар топган мактаб директори ишхонасига келса, кабинетида бир бегона киши унинг иш столида ўтириб ҳужжатларни текшираётган экан. С.Мамажонова журналистдан текширув учун асос сўраган.\nНафс қурбонига айланган С.Ашуров Президент фармонларидан нусхалар кўрсатган. Ҳужжатларда камчиликлар йўқ экан, деб чиқиб кетмоқчи бўлган. Мактаб директори журналистнинг хатти-ҳаракатларидан шубҳаланиб, уни туман ҳокимлигига олиб борган. Туман ҳокими кеч бўлгани сабабли эртага келинглар гаплашамиз, деб уларни чиқариб юборган. С.Ашуров ташқарига чиқиб, мактаб директорига қўнғироқ қилиб уни чақирган. «Энди нима қиламиз?», деб сўраган. Директор камчилик аниқланмагани, бу бўйича ҳуқуқ-тартибот идораларига мурожаат қилишини айтган. Таъмагирлик қилмоқчи бўлган журналистнинг ранги ўзгариб, секингина жуфтакни ростлаган. Эртаси куни мактаб директорининг қўнғироқларига умуман жавоб бермаган.\nАйни кунларда мазкур ҳолат юзасидан «Тафсилот-Пресс» газетаси бош муҳаррири ўринбосари Н.Ашуровга нисбатан Ўзбекистон Республикаси Жиноят Кодексининг 165-моддаси 2-қисми «а» банди бўйича жиноят иши қўзғатилиб, тергов-суриштирув ишлари олиб борилмоқда.\nЎзбекистон тележурналист журналистика


Anons.Uz - «Ўзбекнефтгаз» тизимида 12 минг ходим қисқартирилади\n04.07.2017 12:27 / Иқтисодиёт / 358\nБир қатор ташкилотлар бирлашиш йўли орқали қайта ташкил этилади, бошқалари эса «Ўзбекнефтгаз» ва унинг акциядорлик жамияти таркибидан алоҳида ташкилот сифатида чиқарилади.\n«Ўзтрансгаз» минтақалараро унитар корхоналарининг 6 та базаси қошида 14 та газ таъминотининг ҳудудий филиаллари, «Ўзнефтмаҳсулот»нинг 23 та унитар корхоналари базаси қошида эса, нефть маҳсулотларининг реализациясини амалга оширувчи 15 та МЧЖ шаклидаги минтақавий ташкилотлар ташкил этилади. Шу билан бирга туман ва шаҳар газ таъминоти филиалларининг туманлараро газ таъминоти участкалари, шунингдек, нефть маҳсулотларини сақлаш ва реализация қиладиган паст рентабелли объектлар сони оптималлаштирилади.\n«Ўзбекнефтгаз» ва унинг акциядорлик жамияти таркибига кирувчи ташкилотларнинг ўзгартириш хулосаларига кўра, 12 минг ходимни қисқартириш кўриб чиқилмоқда. Ишдан бўшатилган ходимларнинг ишга жойлашишида кўмак берилиши лозим.\n«Ўзбекнефтгаз»нинг олдига нефть ва газ саноати структурасини чуқур ўзгартисиҳ, маҳсулотларнинг рақобатбардошлилигини ошириш, шунингдек, аҳолининг нефть ва газ маҳсулотларига бўлган иқтисодий эҳтиёжини қондиришдан каби вазифалар қўйилган.\n«Ўзтрансгаз» АК зиммасига эса мамлакат истеъмолчиларини табиий ва суюлтирилган газга бўлган эҳтиёжини асосий газ қувурларининг транспорт тизимини ва газ тақсимоти тармоқларини такомиллаштириш орқали таъминлаш мақсади қўйилган.


Эрон президенти Қатарга борди\n26 октябр 2021, Тошкент вақти: 05:03\nМаҳмуд Аҳмадийнажод Қатарда мухбирларга “Эронга қарши ҳар қандай ҳужум Исроилнинг йўқ бўлишига олиб келиши”ни айтди.\nИсроил ядровий қуролга эга бўлган минтақадаги ягона давлат.\nИсроил расмийлари Эронга қарши ҳарбий ҳужум уюштирилишини эҳтимолдан соқит қилмаган.\nАҳмадийнажод ўз мамлакати ҳужумга қарши кучли ва кескин жавоб қайтариш имкониятига эга экани ҳақида огоҳлантирди.\nРасмийларга кўра, Эрон президенти Қатар Амири Шайх Ҳамад бин Ҳалифа ат-Таний билан минтақавий масалалар, хусусан, Фаластиндаги вазиятни муҳокама қилиш учун Доҳага борган.\nЖорий йил март ойида Эрон ва Қатар уюшган жиноятчилик, терроризм ва “пул ювиш”га қарши биргаликда курашиш ҳақида шартнома имзолаган.


hidoyat.uz – “Мовароуннаҳр” нашриётининг сайти - БИРДАМЛИК ВА ҲАМЖИҲАТЛИК – ОСОЙИШТАЛИК АСОСИ\nШундай экан одамларни эзгулик, аҳиллик, шукроналик ва сабр-қаноатга чақириш, разолат ва қабоҳатдан огоҳ этиш ҳар бир кишининг инсоний бурчидир.\nТинчликни сақлаш – барчанинг бурчи\nТинчликни асраб-авайлаш, керак бўлса бу йўлда жон фидо қилиш юртда истиқомат қилаётган ҳар бир фуқаронинг муқаддас бурчи эканини бир лаҳза ҳам унутмаслигимиз керак. Мана шу тинч ва осуда ҳаёт, мусаффо осмон, фарзандларнинг беғубор кулгиси, ота-оналаримизнинг шукронавор ҳаёт кечиришлари диёримиздаги барқарорлик туфайлидир.\nТинчлик қарор топган заминда хотиржамлик ва фаровонлик ҳукм суради. Мамлакатда хавфсизлик ва барқарорликни таъминлаш, осуда ҳаётни асраш барча фуқароларнинг асосий бурчларидан биридир. Зеро, Бош қомусимиз бўлган Конституциямизда "Ўзбекистон Республикасини ҳимоя қилиш – Ўзбекистон Республикаси ҳар бир фуқаросининг бурчидир", деб белгилаб қўйилган (52-модда).\nИслом дини кишиларни тинчликни асраш ва барқарорликни таъминлаш йўлида ҳамжиҳатлик ва бирдамлик билан ҳаракат қилишга, фитна ва ўзаро адоватга барҳам беришга чақиради. Тинчлик бебаҳо неъмат деб баҳоланади. Шунинг учун ҳам, Қуръони карим оятлари тинчликни сақлашга даъват қилади. Хусусан, "Бақара" сурасининг 208-оятида: "Эй имон келтирганлар! Ёппасига тинчлик ишига киришингиз..." деб амр этилган.\nТафсир китобларида ояти каримадаги "ёппасига" сўзи бир томондан барча инсонларнинг бирлашган ҳолда тинчлик йўлини тутишлари лозимлигини, иккинчи томондан эса, тинчликни барқарор этиш учун қандай йўл билан бўлса ҳам ҳисса қўшиш зарурлиги айтилган. Аллоҳ таолонинг "...Ёппасига тинчлик ишига киришингиз..." деган кўрсатмасига биноан, жамиятимизнинг ҳар бир бўғинида тинч-осуда ҳаётни таъминлаш йўлида кўплаб ишлар амалга оширилмоқда. Ўтган давр мобайнида ҳаётга татбиқ этилаётган кенг кўламли ислоҳотлар туфайли мамлакатимиз хавфсизлиги ва барқарорлиги таъминланди. Аҳолимизнинг тинч ва осуда ҳаётига қарши қаратилган ҳар қандай ғаразли уринишларнинг олдини олишга эришилди.\n"Тинчлик ва осойишталикни асраб-авайлаш, ҳимоя қилиш фақат муайян соҳалар ходимларининг вазифаси, деганлар қаттиқ янглишади. Бу йўлда барчамиз, бутун халқимиз янада жипс бўлиб, ҳамжиҳатликда ҳаракат қилишимиз керак. Ўз уйингни ўзинг асра, деган гапда ҳикмат кўп, унинг маъноси кенг. Зеро, тинчлик учун курашиш керак, уни ҳеч ким яратиб бермайди".\nҲозирги кунда араб ўлкаларида юз бераётган нохушликлардан келиб чиқиб, мусулмон дунёсидаги энг таниқли уламолар тинчлик-омонликни таъминлаш ҳамда бузғунчи кучларга қарши курашда барча бир тану бир жон бўлиб ҳаракат қилиши зарурлигини таъкидлашмоқда. Жумладан, Ислом олами уюшмаси бош котиби Абдуллоҳ ибн Абдулмуҳсин ат-Туркий фикрини шундай баён қилади:\n– Бузғунчи кучлар ва хато фикрларга қарши курашда ҳар бир киши ўз ҳиссасини қўшиши зарур. Уламолар ва зиёлилар халқ оммасига Ислом маърифатини етказиш, яхшиликка чорлаш ва кишилар фаровонлиги йўлида меҳнат қилишлари керак. Шунингдек, қўпорувчилик, мутаассиблик, террорчилик ва раҳбарга исён қилиш каби иллатларга барҳам бериш барчанинг вазифасидир. Афсуски, эгри йўлга бошловчи хато фатволардан фойдаланиш оқибатида умматни ўз динидан ажратиш ва адашган оқимлар юзага келишига сабаб бўлмоқда. Одамлар ўртасида яхшилик ва тақво йўлида ҳамкорлик қилиш, зулмдан узоқ бўлиш, шунингдек, ёшлар онгига Исломдаги бағрикенглик ва енгиллик асосларини сингдириш лозим.\nСаудия Арабистони қироллик девони маслаҳатчиси, "Масжидул Ҳаром" имом-хатиби Солиҳ ибн Абдуллоҳ ибн Ҳумайд:\n– Тажовузкорлик ва нотинчликларнинг олдини олиш учун барча бирдек курашиши керак. Кишилар онгини ёвуз ғоя ва кучлар таъсиридан ҳимоя қилиш, шунингдек, тартибни бузишдан сақлаш ҳамда Ватан куч-қудрати, миллий қадриятлар ва урф-одатларни асраб-авайлаш ҳамда дин софлигини таъминлаш лозим, – дейди.\nТинчлик қадри ҳақида гап кетганда, бугун узоқ Америка ёки Африка қитъасидаги нотинчликдан мисол келтириш шарт эмас. Қўшни Афғонистонда қарийб ўттиз икки йилдан бери давом этаётган тўс-тўполон оқибатларини эслаш кифоя. Кўпчилик Афғонистондаги мураккаб вазият, давом этаётган можаролар тезроқ барҳам топиб, мамлакат тикланиш ва тараққиёт йўлига тушиб олишини истайди. Зеро, халқимизда "Қўшнинг тинч – сен тинч" деган мақол бор. Умуман, ҳамиша эзгу ва хайрли ниятлар билан яшайдиган халқимизнинг орзуси, мақсади битта – жаҳонда тинчлик ва барқарорлик ҳукм сурсин, одамлар бахтли ҳаёт кечирсин.\nЛоқайдлик ва ношукрлик оқибати\n2011 йилдан буён араб давлатларида давом этаётган можаролар сабабларини кўп таҳлилчилар ташқи кучлар таъсири, тенгсизлик, камбағаллик, коррупция ва ишсизлик, деб баҳоламоқда. Лекин аслида нотинчликнинг туб илдизи бефарқлик ва ношукрликка бориб тақалади.\nФуқароларнинг бепарво бўлиб қолишларининг охир-оқибати фожиадир. Баъзи кимсаларнинг ёвузликка қўл уришлари лоқайдлик натижаси эканини асло унутмаслик керак. Тобора кучайиб бораётган бундай иллатларга қарши доимо ОГОҲ ва ҲУШЁР бўлиб яшаш бугунги кун талабидир.\nЛоқайдлик ва ношукрлик осойишталикка таҳдид солаётган иллатлардандир. Бундай таҳдидлар жамият аъзоларида ўз тараққиёт йўлига нисбатан ишончсизлик ва парокандаликни келтириб чиқаради. Пировард оқибатида одамни ҳамма нарсага лоқайд бўлган шахсга айланишига олиб келади. Шу сабабли аввало, ёшларни бундай таҳдидларга нисбатан муросасиз бўлишга тайёрлаш зарур. Бунинг учун уларга таҳдидларнинг аянчли оқибатлари ҳақида батафсил маълумот бериш керак.\nБугун кишиларга "бировнинг ҳаётига, ён-атрофда содир бўлаётган воқеа-ҳодисаларга бепарво қараб, шунчаки кузатувчи бўлиб яшайдиган" одамлардан эҳтиёт бўлиш кераклигини, уларнинг Ватанига ҳам, эл-юртига ҳам фойдаси тегмаслигини, аксинча зарари бўлишини уқтириш лозим.\nЧунки азалдан маълумки, бепарво, лоқайд одам душмандан ҳам хавфлироқдир. Душманнинг кимлиги, асл қиёфаси аввалдан маълум бўлади. Бироқ лоқайд ва бепарво одамнинг қиёфасини, унинг мақсадини бирданига билиб бўлмайди.\n"Тажрибамда кўрилганким, азми қатъий, тадбиркор, ҳушёр, мард ва шижоатли бир киши мингта тадбирсиз, лоқайд кишидан яхшироқдир".\nИнсон нафақат мавжуд тинчликнинг қадрига етиб, шукрини адо этиши, балки унга ношукрлик қилиб путур етказишдан ҳам сақланиши, келиб чиқиши мумкин бўлган нотинчликнинг олдини олишда ҳам фаол иштирок этиши лозим. Айрим давлатларда бўлаётган ўзаро тўқнашувлар ва қарама-қаршиликларнинг яна бир сабаби ношукрчиликдир. Шунингдек, шукроналикнинг акси бўлган, ношукрлик, жамиятда илдиз отиб кетиш хавфи катта бўлган таҳдиддир. Бундай инсонларни динимиз ҳам қоралайди:\n«Аллоҳ Расули (соллаллоҳу алайҳи ва саллам) буюради: "Аллоҳнинг қавмларига аталган бир талай неъматлари бор. Қавмлар бир-бирларини эҳтиёжларини таъмин этган ва бир-бирларининг дардларини аритган ва аритаётган вақтларда бу неъматларни уларга беришда давом этади. Бир-бирларини севмай, бир-бирини чалиб йиқитишга ўта бошлаган вақтларда уларга бераётган неъматларини тўхтатиб, бошқа аҳил қавмларга беради» (Абу Ҳомид Ғаззолий "Мукошафат-ул қулуб" (Қалблар кашфиёти).\nЗеро, Аллоҳ таоло бундай дейди: "Албатта, Биз шукр қилувчиларни мукофотлаймиз" (Оли Имрон, 145). Яна бир ояти каримада: "Агар (берган неъматларимга) шукр қилсангиз, албатта, (уларни янада) зиёда қилурман."\nЎзини шу муқаддас Ватаннинг фаровонлиги учун дахлдор деб биладиган ҳар бир киши бундай тинчликнинг моҳиятини нафақат яхши англайди, балки шунга муносиб ҳиссасини қўшади. Албатта, фаровон кунларимизнинг қадрига етиш, уни асраб- авайлаш зиммамиздаги улкан масъулиятдир.\n986 марта ўқилган.


Самвел Бабаян: «Битта гап айтаман, эртага ғалаба қозонмоқчимиз» – Voha.uz\nVoha.uz > Янгиликлар, хабарлар, мақолалар > Терма жамоалар > Миллий терма жамоа > Самвел Бабаян: «Битта гап айтаман, эртага ғалаба қозонмоқчимиз»\n05-10-2016 authorФикр билдирингМиллий терма жамоа, Янгиликлар, хабарлар, мақолалар 930\nЎзбекистон ва Эрон учрашувидан олдинги матбуот анжуманида мезбонлар бош мураббийи Самвел Бабаян иштирок этди.\nУнга Марат Бикмаев ҳамроҳлик қилди.\n«Эртага биз гуруҳ фаворитига қарши ўйнаймиз. Бу жамоа айни пайтда ФИФА рейтингида Осиёнинг энг кучли жамоаси бўлиб турибди. Таркибида Европанинг кучли клубларида ўйнайдиган футболчилар бор. Эронни яхшилаб ўрганиб чиқдик. Эртага мухлисларга ёқадиган ўйин кўрсатишга уринамиз», – дейди Бабаян.\n«Эртага яхши ўйин бўлади. Умид қиламанки олдимизга қўйилган барча режаларни бажарамиз. Ғалаба қозониб мухлисларимизни хурсанд қилишга ҳаракат қиламиз», – дейди Бикмаев.\n– Одил Аҳмедовнинг ҳолати ҳақида нима дея оласиз?\n– У Европа лигаси доирасида клуби сафида жароҳат олди. Тикланиш жараёни яхши кетмоқда. Балки эртага уни майдонда кўрармиз.\n– Қатар билан ўйинда ўнг қанот ҳимоямизда кўплаб хатолар бўлди. Балки эртага Тўхтахўжаевнинг ўрнига бошқа футболчини кўрармиз?\n– Тўғри сездингиз. Қатар билан баҳсда хатолар кузатилди. Бироқ Тўхтахўжаев марказий ҳимояда ўнг қанотга ўтгани учун хатолар бўлиб туради. Шу боис унга тўлиқ ишонишда давом этаман.\n– Сурия билан Тошкентда ўйинда ҳаяжон сезилди, Қатарда эса эркин ўйнадик. Сафарда жамоа осонроқ ўйнаётгандек туюлмоқда.\n– Гуруҳдаги ҳар бир рақиб кучли, масалан Сурияни йирик ҳисобда ютамиз деганлар кўп бўлганди. Улар Жанубий Корея билан дуранг ўйнашди. Биз учун ҳар кейинги баҳс энг муҳими. Шундай экан эртага Эронга қарши учрашув биз учун энг муҳими.\n– Эртанги ўйиндан олдин сизни нима ташвишга солмоқда. Биринчи навбатда?\n– Одил Аҳмедовнинг яхши спорт формасида эмаслиги ташвишлантирмоқда. Қолган барчаси жойида.\n– Эрон доим сўнгги дақиқаларда кўп гол уради. Сиз бунга қарши чора тайёрлаб қўйдингизми?\n– Бу рақибни ўрганиш жараёнида Эрон билан олдинги барча ўйинларни кўриб чиқдик. Рақиб ҳозир ҳам ўз фалсафасини ўзгартиргани йўқ. Эртага насиб қилса бунга чора топамиз.\n– Эрон кучли жамоа деяпсиз, эртага дуранг қайд этилса сиз бунга рози бўлармидингиз?\n– Келинг олдиндан қандайдир тахминлар қилмайлик. Футбол вазиятларга бой спорт тури. Унда исталган ҳолат бўлиши мумкин. Биз ўйиндаги ҳар қандай вазиятга тайёрмиз.\n– Машарипов йиғинга чақирилди. Унинг ҳолати қандай?\n– Таркибга чақирилган 23 нафар футболчи айни пайтда Ўзбекистондаги энг кучли футболчилар ҳисобланишади. Машарипов охирги ўйинлари орқали терма жамоага муносиб эканлигини исботлади.\n– Эртага Ўзбекистон кўпроқ ҳужумга ўтади. Эрон қарши ҳужумда ўйнаши кутилмоқда. Мавсум охири бўлгани учун бизнинг футболчиларнинг спорт формаси панд бермайдими?\n– Араб давлатларида ўйнайдиган футболчилар учун мавсум бошланди. Сардор Рашидов, Азиз Ҳайдаров ҳам ўз клублари сафида ўйнашди. Маҳаллий футболчилар ҳам яхши ҳолатдалар. Битта гап айтаман, эртага ғалаба қозонмоқчимиз.


"8 соатлик парвоз, аэропортдаги кутиш, ҳужжатлар ва ажойиб суратлар". Токиодан махсус мухбиримиз хабар беради (ФОТО)\n21 июл 14:51 Ko'rildi: 3 marta\n19 июль куни XXXII ёзги Олимпия ўйинларида иштирок этиш учун Ўзбекистон делегацияси махсус ажратилган чартер рейс билан “Boeing 787 Dreamliner” ҳаво кемасида 8 соатлик парвоздан сўнг, Нарита аэропортига келиб қўнди.\nКутиб олиш унчалик тантановор бўлмади. Гарчи самолёт аллақачон кўрсатилган манзилга келган бўлсада, ярим соатлардан сўнг, эшикка чиқиш рухсат этилди. Махсус тайинланган вакиллар делегация аъзоларини назорат пунктларига бошлаб боришди. Боши кўринмайдиган узун коридор четидан жой олдик. Масофани сақлаган ҳолда, навбатимизни кута бошладик. Назоратдан ўтиш учун навбат кутаётганлар кўп эди. Рейслар эса бирин-кетин келиб қўняпти. Кутишдан бошқа чора йўқ. Ҳамма кўрсатмаларни бажариши шарт эди. Бу орада бирин-кетин ҳужжатларни кўздан кечириш бошланди.\nТўғрисини айтганда, ҳужжатларимизда камчиликлар бисёр эди. Сафар олдидан гуруҳ аъзолари OCHA деб номланган ҳужжатни пунктма пункт тўлдириши шарт бўлган. Аммо бу енгил иш эмас экан. Спорт журналистлари (10 нафар) дан биронтаси ҳам электрон шаклдаги бу кўрсатмаларни тўлиқ бажара олмади. Бу дастурнинг ўзида чалкашликлар чиқиб қолди. Хуллас, бу OCHA дегани аэропортда ҳам додимизни берди. Роса қийналдик. Айниқса, тил билмаганлар азобини тортди.\nБу билан иш тугамади. Пандемия туфайли бир неча назорат пунктларидан ўтишимиз, ҳужжатларни расмийлаштириш зарур эди.\nЧалкашликлар, талашиб-тортишишлар, кутиш роса чўзилди. Нарита аэопортида 10 соатга михландик. Олимпия ўйинларини ёритиш истагида Токиога ташриф буюрган журналистлар учун меҳмонхона аэропортдан 70-80 километр узоқликда экан. 2 соат деганда мўлжалдаги маконга етиб келдик.\nГарчи қоронғи тушиб қолган бўлсада, атрофнинг тоза ва озодалигини ҳис қилиш қийин эмас. Атроф кўм-кўк. Баҳри дилинг очилади.\n"Grand fresa" меҳмонхонасига жойлашдик. Бу меҳмонхонада асосан журналистлар жойлашган экан. Бу ердан матбуот марказига ҳам яқин дейишди.\nБир-икки кун меҳмонхонада карантин нормаларини бажариш кераклиги айтилмоқда.


БЕЧОРА ЗОТЛАР... » MUZAFFAR.UZ\nКўпинча интернет ҳақида гап кетганда устоз адибнинг ана шу ибратли гапи ёдимга тушади. Чунки кимлардир ушбу глобал ахборот тармоғидан эл-юртга фойдаси тегадиган эзгу мақсадлар йўлида фойдаланса, баъзи кимсалар уни фисқу фужур, туҳмат ва иғво майдонига айлантиришга уринади. Одамлар орасида ўринсиз ваҳима, асоссиз миш-мишлар тарқатишга тиришади...\nҲаммамиз ҳам оддий инсонмиз, ҳеч биримиз хато ва камчиликдан холи эмасмиз. Бироқ бизнинг мақсадимиз эзгу – юртга сидқидилдан хизмат қилиш, Ватанга наф келтиришни дилга тукканмиз. Зотан, ҳаммаси кўнгилдаги ниятга боғлиқ. Уларнинг бадбин фикр-мулоҳазаларини ўқиркансиз, шунча даъво-дастакларига яраша, тош босадиган бирон таклифи бормикин, деган савол пайдо бўлади сизда. Таассуфки, бу саволингизга ҳам жавоб тополмайсиз. Сабаби оддий: камчиликларни бартараф этиш ва мамлакат ривожига ҳисса қўшиш, юрт корига камарбаста бўлиш уларнинг етти ухлаб тушига ҳам кирмаган, аксинча, уларнинг тирноқ орасидан кир қидириш, ўзгалар олдида ўз ватанини ёмонотлиқ қилишдан бошқа мақсади йўқ.\nЭнг ачинарлиси, ижтимоий тармоқларда баъзи ишонувчан, соддадил юртдошларимиз уларнинг “қармоғи”га илиниб, ҳаёти издан чиқаяпти. Улар ўзларининг адашиб, мудҳиш хатога йўл қўйганини кечроқ англашаяпти... Майли, ҳечдан кўра кеч яхши дейишган, нима бўлганда ҳам хатосини тушуниб етганининг ўзи катта гап.\nБугунги пандемия шароитида бундай “қора хаёллар”дан воз кечиб, яхшиликка интилиб яшаш ҳар қачонгидан ҳам муҳимдир. Икки-уч кун аввал коронавирусга чалиниб, касалликни оғир ўтказаётган бир ҳамюртимиз ижтимоий тармоқлар орқали одамларга мурожаат қилиб, барчани ниҳоятда эҳтиёт бўлишга даъват этди. У гапининг сўнгида, агар эсон-омон тузалиб кетсам, қолган умримни одамларга яхшилик қилиш билан ўтказаман, деди. Илойим, тезроқ тузалиб, ниятига етсин!\nҚисқаси, четда — қай бир овлоқ ерларда биқиниб олиб, ўз юртига туҳмату бўҳтон тошларини отиш орқали одамларнинг асабини бузаётган, ўз ёлғонлари билан тинч-тотув яшаётган халқимизнинг турмушини издан чиқаришга уринаётган кимсаларга инсоф тилаймиз. Зотан, уларнинг бундай қилиғи на худога, на бандасига хуш келмаслиги аён ҳақиқат. Билъакс, жонажон Ўзбекистонимизнинг ободлиги, халқимиз фаровонлиги йўлида ўзини сафарбар деб билган мардларга ҳамиша омад кулиб боқади, уларнинг йўли очиқ, юзи ёруғ бўлади. Яхши инсонларнинг юзидан ёғилган нурдан кўнгиллар ёришади. Барчамиз ҳамиша нурга, эзгуликка интилиб яшайлик, азизлар!\nЧоп этилган: 25-07-2020, 17:56\nКўрилган: 1 216\nТошкентда компьютер алоқаси тармоғи ташкил этилган кун\nЧоп этилган: 4-02-2020, 08:38\nХосият Рустамованинг Янги йил табриги\nЧоп этилган: 31-12-2019, 00:42


Мактабларда ноқонуний пул йиғилаётган бўлса бу ҳақда вазирликнинг 71 202-09-09 ишонч телефон рақамига хабар бериш мумкин.\nТОШКЕНТ, 16 май — Sputnik. Мактабларни янги ўқув йилига тайёрлаш ва инфратузилмасини яхшилашга ота-оналардан мажбурий пул йиғимларига йўл қўйилмайди. Бундай ишларга маҳаллий ҳокимликлар масъул. Бу ҳақда Халқ таълими вазирлиги (ХТВ) маълум қилди.Айтилишича, вазирликка ота-оналардан мактаб таъмири учун пул йиғилаётганлиги юзасидан кўплаб мурожаатлар келиб тушмоқда.Шунингдек, вазирлик мактаб раҳбарларидан мажбурий пул йиғиш ҳолатларини олдини олишни сўрамоқда.Мактабларда ноқонуний пул йиғилаётган бўлса бу ҳақда вазирликнинг 71 202-09-09 ишонч телефон рақамига хабар бериш мумкин.Мактабларга беғараз ҳомийлик қилиш истагида бўлган фуқаролар буни қонуний йўл билан, яъни хомийлик маблағларини мактабнинг ҳисоб рақамига ўтказган ҳолда расмийлаштиришлари мумкин.Маълумот учун, ҳозирги кунда мактабларда Кузатув кенгашлари фаолият юритмоқда. Кузатув кенгашига ўқувчиларнинг ота-оналари, собиқ битирувчилар, ўқитувчи ва бошқалар сайланиши мумкин. Кузатув кенгаши аъзолари бюджетдан ҳамда қўшимча ишлаб топилган маблағларни самарали ва мақсадли сарфланишини назорат қилиш ваколатига эга.\n© Sputnik / Владимир Горовых / Фотобанкка ўтишРемонт школы\nВазирлик мактаблардаги ҳар қандай мажбурий йиғимлар ноқонуний ҳисобланишини эслатган.\nТОШКЕНТ, 16 май — Sputnik. Мактабларни янги ўқув йилига тайёрлаш ва инфратузилмасини яхшилашга ота-оналардан мажбурий пул йиғимларига йўл қўйилмайди. Бундай ишларга маҳаллий ҳокимликлар масъул. Бу ҳақда Халқ таълими вазирлиги (ХТВ) маълум қилди.\nАйтилишича, вазирликка ота-оналардан мактаб таъмири учун пул йиғилаётганлиги юзасидан кўплаб мурожаатлар келиб тушмоқда.\n“Қонунчиликда умумий таълим олиш бепул эканлиги кафолатланганини инобатга олиб, мактаблардаги ҳар қандай мажбурий йиғимлар ноқонуний ҳисобланади”, - дейилади хабарда.\nШунингдек, вазирлик мактаб раҳбарларидан мажбурий пул йиғиш ҳолатларини олдини олишни сўрамоқда.\nМаълумот учун, ҳозирги кунда мактабларда Кузатув кенгашлари фаолият юритмоқда. Кузатув кенгашига ўқувчиларнинг ота-оналари, собиқ битирувчилар, ўқитувчи ва бошқалар сайланиши мумкин. Кузатув кенгаши аъзолари бюджетдан ҳамда қўшимча ишлаб топилган маблағларни самарали ва мақсадли сарфланишини назорат қилиш ваколатига эга.


Янгиликлар - Islamonline.uz\nҚозоғистонда жанжал: муллалар мамлакатнинг бош масжидини кўнгилхушлик жойига айлантиришган\nҚозоғистоннинг мусулмон жамоатчилиги туғилган кунини масжидда нишонлаган маҳаллий богеманинг (актёр, мусиқачи, рассос аҳли) ҳулқидан ғазабланишмоқда. Жанжал марказида мамлакатнинг машҳур продюсери ва мусиқачиси Қидирали Болманов ва унинг турмуш ўртоғи Қаракат Абилиналар намоён бўлишди. Жуфтлик меҳмонлар, баланд мусиқа, шовқин-сурон ва гулдирос олқишлар билан Ҳазрати Султон – Остонанининг марказий масжидида дабдабали тантана уюштришди. Диндорларнинг таассуротларини ижтимоий тармоқлардаги нафратомуз изоҳлар кўрсатмоқда.\nНамоз физиотерапевтик таъсирга эга\nИбодат қилувчилар томонидан намоз вақтида амалга ошириладиган ҳаракатлар, умуртқа пастки қисмидаги оғриқлардан халос бўлишга ёрдам беради. Бундай хулосага американинг Бингемтон шаҳридаги Нью – Йорк штатининг Университети илмий ходимлари келишди.\nОлимлар ҳашаротларда ақл борлигини аниқлашди\nМева майда пашшалари ҳам худди сут эмизувчилар мияси алгоритми сингари қарор қабул қилади. Бундай янгиликни Science журналида британиялик олимлар эълон қилди. Доимо ҳашаротларга исталган ташқаридан таъсир этувчиларга фақат инстинктга кўра жавоб берадиган оддий минироботларни эслатади деб қаралган. Аниқланишича, бу умуман ундай эмас экан.\nКим бўлган маъқул – гуноҳкорми ёки даҳрий? Рим Папасининг жавоби сизни ҳайратга солади\nРим Папаси Худога бўлган эътиқод асослари ҳақида ноодатий қарашларини билдирди, бу нафақат католикларни, балки мусулмонларни ҳам ҳайрон қолдирди.


Зулайҳонинг Озодликка айтишича ОВИР тизими онани фарзанддан¸акани укадан айирадиган фалокатга айланган.\nЎзбекистонлик таниқли рассом Вячеслав Охунов эса бу тизимни одамларни судсиз жазолайдиган мудҳиш машина, деб билади.\nНуфузли халқаро анжуманларга таклиф қилинган ўзбек рассоми Вячеслав Охунов икки йилдан бери чиқиш визасини ололмагани боис ОВИР идорасини судга берди:\n-- Мен ОВИР идорасини судга бердим. Суд терговида қатнашган ОВИР мулозимлари сизга расман виза бермаслик ҳақида буюришди, деб айтишди. Суд раиси ким буюрди, деб сўраганида, Миллий хавфсизлик хизмати деб айтишди, дейди рассом Озодликнинг айни мавзуга бағишланган Қурултой эшиттиришида.\nЖаҳон таниган рассомнинг Озодликка айтишича, ОВИР мулозими унинг мамлакатдан чиқарилмайдиганлар рўйхатига киритилганини маълум қилган.\nЎзбекистон фуқароларнинг ҳаракатланиш ҳуқуқи чекланишига хизмат қиладиган чиқиш визаси режимини сақлаб қолаётган саноқли мамлакатлардан бири ҳисобланади.\nБу мавзудаги Қурултой эшиттиришини мана бу ерда тинглаш мумкин:\n“Ўзбекистонда чиқиш визаси одамларни судсиз жазолаш тизимига айлантирилди”


Тавсиянома олиш муддати тугаяпти – Сурхон тонги\nБош саҳифа / Жамият / Тавсиянома олиш муддати тугаяпти\nИюн 7, 2021\tЖамият Изоҳ қолдириш 275 Кўрилди\nЎзбекистон Республикаси Вазирлар Маҳкамасининг 2020 йил 402-сонли қарорига асосан, айрим тоифага кирувчи хотин-қизлар ва кам таъминланган оиладаги қизлар учун олий таълим даргоҳларига кириш учун тавсиянома бериш тизими ишлаб чиқилган ва бу орқали ўтган йилнинг ўзида 1000 га яқин юртимиз хотин-қизлари қатор олий ўқув юртларига қабул қилинган эди.\nАммо ушбу қарорга айрим ўзгартириш ва қўшимчаларга киритиш, танлаб олинадиган хотин-қизларни аниқлашда шаффофлик ва очиқликни таъминлаш ва бу орқали чинакам эҳтиёжманд оила фарзандларига ғамхўрлик кўрсатишни даврнинг ўзи тақозо этаётган эди.\nШу мақсадда Маҳалла ва оилани қўллаб-қувватлаш вазирлиги ҳамда бошқа тегишли вазирлик ва ташкилотлар билан ҳамкорликда ушбу қарорга кўплаб ўзгартиришлар ва қўшимчалар киритиш бўйича янги қарор лойиҳаси тайёрланди.\nЎзбекистон Республикаси Вазирлар Маҳкамаси томонидан 2021 йил 3 июнь куни тасдиқланган “Вазирлар Маҳкамасининг “Олий таълим муассасаларига қўшимча давлат гранти асосидаги қабул кўрсаткичлари доирасида хотин-қизларга танловда иштирок этиш учун тавсиянома бериш ва уларни ўқишга қабул қилишни ташкил этиш тартиби тўғрисидаги низомни тасдиқлаш ҳақида”ги 402-сон қарорига ўзгартириш ва қўшимчалар киритиш ҳақида”ги 338-сонли қарори асосида ушбу жараёнлар тўлиқ такомиллаштирилди.\nЭнг асосийси, талабгорларни танлаш жараёнларида инсон омилини камайтириш мақсадида, қўшимча давлат гранти асосидаги қабул кўрсаткичлари доирасида хотин-қизларга танловда иштирок этиш учун тавсиянома бериш масаласини кўриб чиқиш жараёни Молия вазирлиги ҳузуридаги бюджетдан ташқари Пенсия жамғармасининг “Ижтимоий ҳимоя ягона реестри” ахборот тизими, “Электрон ҳукумат” тизими идоралараро интеграциялашув платформаси билан боғланади.\nШунингдек, оиланинг эҳтиёжмандлик даражасини аниқлаш “Темир дафтар” ва “Аёллар дафтари”га киритилган оилаларнинг қиз фарзандлари ҳамда “Ёшлар дафтари”га киритилган хотин-қизлар тўғрисидаги маълумотлар орқали аниқланади.\nЯна бир муҳим жиҳат шуки, ўтган йилдан фарқли равишда белгиланган мезонларга мос келган эҳтиёжманд оилалардаги барча талабгор хотин-қизларга ушбу тавсияномалар берилади.\nХўш, хотин-қизлар ушбу тавсияномани олиш учун нима қилишлари зарур?\nЮқорида келтириб ўтилган қарорга асосан, тавсиянома олиш мақсадида мурожаат этган эҳтиёжманд оилалардаги хотин-қизларнинг ҳужжатларини қабул қилиш ҳар йили 30 майдан 8 июнга қадар олиб борилади. Шундан келиб чиқиб айтиш лозимки, ҳужжатларни топшириш эртага — 8 июнь куни якунланади.\nШу сабабли айни вақтда қарор мазмун-моҳиятини аҳолига етказиш, жараёнларни аниқ ва содда тушунтириш мақсадида вазирлик масъул ходимлари ҳамда юртимиздаги барча маҳалла фуқаролар йиғинлари томонидан аҳоли ўртасида тарғибот-тушунтириш ишлари олиб борилмоқда.\nАйтиш лозимки, ўқиш истагида бўлган эҳтиёжманд оилалардаги хотин-қизларнинг мурожаатлари aziz-ayol.uz сайти орқали электрон шаклда қабул қилинади. Мурожаатлар талабгор хотин-қизларнинг доимий яшаш ёки вақтинча турган жойи бўйича яшаш жойидаги туман (шаҳар) маҳалла ва оилани қўллаб-қувватлаш бўлимларига юборилади.\nФуқароларимиздан сўраб қолардикки, агар ушбу сайт орқали тегишли маълумотларни юборишда тушунмовчилик ва бошқа муаммоларга дуч келсангиз, ўзингиз яшаб турган маҳалла фуқаролар йиғини ёки туман (шаҳар) маҳалла ва оилани қўллаб-қувватлаш бўлимига мурожаат қилинг. Бу ердаги масъул ходимлар сизга керакли ёрдам ва маслаҳатларни беришади.\nЭнди эҳтиёжманд оилаларда яшовчи хотин-қизларни аниқлашнинг асосий мезонларига тўхталиб ўтамиз.\n✔ Қарорга асосан, биринчи тоифа — кам таъминланган оилалардаги хотин-қизлар. Бунда кам таъминланган оила деганда, оиланинг ҳар бир аъзосига жами даромад аниқланадиган даврда белгиланган меҳнатга ҳақ тўлаш энг кам миқдорининг 0,527 бараваридан кўп бўлмаган миқдорда тўғри келадиган бир ойлик ўртача жами даромадга эга бўлган оила тушунилади. (Бу миқдор ҳозирги вақтда 393 минг 828 сўмни ташкил этади);\n✔ Кейингиси, тўлиқсиз оилада тарбияланаётган, яъни отаси ёки онаси ёхуд уларнинг иккаласи ҳам вафот этган ижтимоий ҳимояга муҳтож қизлар;\n✔ Учинчиси, турмуш ўртоғи вафот этган, вояга етмаган фарзандини ёлғиз тарбиялаётган ижтимоий ҳимояга муҳтож аёллар;\n✔ Тўртинчиси, ногиронлиги бўлган фарзанди бор эҳтиёжманд оилалардаги хотин-қизлар;\n✔ Бешинчиси, икки ва ундан ортиқ фарзандларини тарбиялаётган, бошқа қариндошларидан алоҳида (ижарада) яшаётган ижтимоий ҳимояга муҳтож ёлғиз аёлларнинг қиз фарзандлари;\n✔ Ва охиргиси, ота-оналаридан бири ёки ҳар иккиси ҳам биринчи ёки иккинчи гуруҳ ногирони бўлган эҳтиёжманд оилалардаги хотин-қизлар.\nЮқорида айтиб ўтганимиздек, мазкур мезонларга тўғри келган барча хотин-қизларга тавсияномалар берилади.\nИшчи гуруҳ томонидан талабгор хотин-қизларнинг ушбу мезонларга тўғри келиши ёки келмаслиги ўрнатилган тартибда ўрганиб чиқилади.\nЎрганиш натидаларига кўра, мурожаат қилган хотин-қизларнинг мобил телефон рақамига ёки электрон манзилига тавсиянома беришга тавсия этилганлиги, шунинг билан бирга рад этилганлиги тўғрисида хабар юборилади.\nТавсияномалар берилган эҳтиёжманд оилалардаги хотин-қизларнинг рўйхати Маҳалла ва оилани қўллаб-қувватлаш вазирлигининг расмий веб-сайтида эълон қилинади.\nТавсиянома ишчи гуруҳ йиғилишининг якуний баённомаларига кўра расмийлаштирилган туман (шаҳар) маҳалла ва оилани қўллаб-қувватлаш бўлимларининг буйруғи асосида электрон ҳужжат шаклида Маҳалла ва оилани қўллаб-қувватлаш вазирлиги томонидан берилади.\nУшбу тавсиянома бир йил муддатга берилади.\nТавсияномалар туман (шаҳар) маҳалла ва оилани қўллаб-қувватлаш бўлимлари томонидан ҳар йили 15 июнга қадар талабгорларга етказилади.\nМанба: Маҳалла ва оилани қўллаб-қувватлаш вазирлиги ахборот хизмати\nОлдинги Германиялик сайёҳ Термизда адашиб қолди\nКейинги «Урганч – Фарғона» ва «Урганч – Термиз» авиақатновлари нега тўхтатилди?\nШифокор пора эвазига қўлга тушди


Халқаро ноширлар ассоциацияси Ўзбекистонга қизиқиш билдирмоқда\nАйни кунларда Германиянинг Франкфурт шаҳрида давом этаётган “Frankfurter Buchmesse” халқаро китоб кўргазмаси доирасида Ўзбекистон Матбуот ва ахборот агентлиги бош директори, делегация раҳбари Лазиз Тангриев Халқаро ноширлар ассоциацияси (IPA) бош котиби Хосе Боргинио билан учрашди. Бу ҳақда агентлик матбуот хизмати хабар берди.\nХалқаро ноширлар ассоциацияси миллий, минтақавий нашриёт уюшмаларининг дунёдаги энг йирик ташкилотидир. Ассоциация 1896 йили Франциянинг Париж шаҳрида ташкил топган. Унинг бош қароргоҳи Швейцариянинг Женева шаҳрида жойлашган. Африка, Осиё, Австралия, Европа ва Америка қитъаларининг 60 дан зиёд мамлакатида фаолият юритаётган 80 га яқин ташкилот унинг аьзоси ҳисобланади.\nУюшма 5 миллиард 600 миллиондан ортиқ харидорни қамраб олган йирик бозорга эга. Ташкилот аъзолари ушбу бозорларда ўзларининг минглаб матбаа маҳсулотларини намойиш этиб боради. Шунингдек, ассоциация саводхонликни кенг тарғиб қилиш, мутолаани рағбатлантириш ҳамда жаҳон ноширларининг ўзаро тажриба алмашиши, савдо-сотиқ қилиши учун қулай шароит яратиш билан ҳам шуғулланиб келади.\n- Бугун Ўзбекистонда ноширлик соҳасини ривожлантиришга Президентимиз томонидан жуда катта эътибор қаратилмоқда. Бу борада ўнлаб фармон ва қарорлар қабул қилинди. Ассоциацияга аъзолик орқали ўзбек ноширлари миллий адабиётимизни дунёга танитиш, юртимизда амалга оширилаётган ислоҳотларни кенг тарғиб қилиш имконига эга бўлади, - деди Лазиз Тангриев.\nУчрашувда Ўзбекистон ноширларини “IPA”га аъзо бўлиши билан боғлиқ ишларнинг ҳолати бўйича маълумотлар алмашилди. Ташкилотда юртимиз ноширлари номидан Ўзбекистон ноширлари ва китоб савдоси ташкилотлари миллий ассоциацияси иш олиб бориши маълум қилинди.\nБиз юртингизда сўнгги икки йил ичида рўй берган ўзгаришлардан мамнунмиз. Айниқса, сўз ва матбуот эркинлиги, муаллифлик ҳуқуқини ҳимоя қилишга катта эътибор қаратилаётгани қувонарли. Шу боис биз Ўзбекистонни МДҲ давлатлари орасида биринчилар қаторида ташкилотимизга аъзо бўлишини ижобий баҳоламоқдамиз, - дея таъкидлади Хосе Боргинио мулоқот якунида.\nЎзбекистонда илк марта Халқаро бокс ассоциацияси АIBА йиғилиши бўлиб ўтди\nқизиқиш Халқаро Ўзбекистонга ноширлар билдирмоқда ассоциацияси


Буюк Британия ҳукумати Польша ва Литвага бирдамлик рамзи сифатида Беларусдаги элчисини маслаҳатлашув учун чақириб олишга қарор қилди\nТОШКЕНТ, 9 окт - Sputnik. Буюк Британия ҳукумати Польша ва Литвага бирдамлик маъносида Беларусдаги элчисини маслаҳатлашув учун чақириб олиш қарорини қабул қилди. Бу ҳақда Британия ТИВ раҳбари Доминик Рааб Twitterда маълум қилди, деб хабар берди РИА Новости.\n"Буюк Британия Беларуснинг польшалик ва литвалик дипломатларни чиқариб юбориш қарорини қоралайди. Бу мутлақо асоссиз ва беларус халқини изоляциялайди. Бирдамлик рамзи сифатида Беларусдаги вазият бўйича маслаҳатлашиш учун элчимизни вақтинчалик чақириб олмоқдамиз", - деб ёзган Рааб.\nБеларуснинг ЕИ давлатлари билан муносабатлари 9 август куни бўлиб ўтган президент сайловларидан сўнг кескин ёмонлашди: МСҚ маълумотларига кўра, унда олтинчи бор Александр Лукашенко ғалаба қозонган эди. Республика мухолифати Светлана Тихановскаяни сайланган етакчи, деб ҳисоблайди. Евроиттифоқ Лукашенкони Беларуснинг қонуний президенти сифатида тан олмади. Сайловлардан сўнг мамлакатда оммавий норозилик акциялари давом этиб келмоқда.\nБеларус ТИВ 2 октябрда Польша ва Литвага 9 октябрга қадар мамлакатдаги дипломатлар сонини 50 нафардан 18 нафаргача ва 25 нафардан 14 нафаргача қисқартиришни таклиф этгани тўғрисида хабар берган эди.\nБеларуснинг Польша ва Литвадаги элчилари маслаҳатлашув учун Минскка чақиртириб олинди. Беларус ТИВ баёнотига кўра, бу ҳаракатлар ЕИнинг ушбу икки мамлакати томонидан Минскка нисбатан "очиқ нодўстона ҳаракатлари" билан боғлиқ. Улар ички ишларга аралашувини яширмаяпти, Беларуснинг базавий суверен ҳуқуқларини рад этмоқда.\nБадавлат буржуйчалар ва айтишникларга ҳокимият керак бўлиб қолди - Лукашенко >>>\nКейинчалик Польша ва Литва элчилари Беларусдан маслаҳатлашувлар учун чақиртириб олинган эди.\nБеларус ҳукумати сал аввал ҳам протест акциялари чет элдан мувофиқлаштирилаётгани тўғрисида ўз баёнотларида кўплаб маротаба таъкидлаган эди. Лукашенко ғарб давлатларини республикадаги вазиятга бевосита аралашувда айблади ва тартибсизликлар АҚШ томонидан йўналтирилаётгани, европаликлар эса уларга "қўшилиб ўйнаётганини" айтди.\nПротест акциялари мувофиқлаштирилаётган давлатлар сифатида Лукашенко Польша, Чехия, Литва ва Украинани санаб ўтган.


Депутатлар «Маъмурий ?амо?ни ўташ тартиби тў?рисида»ги ?онун лойи?асини кўриб чи?ди » Dildosh.uz - Sizga qalbdan yaqinmiz\nТАЛАБА БЎЛДИНГИЗМИ? СИЗ УЧУН ТАЪЛИМ КРЕДИТЛАРИ\nАввало, ў?ишга киришнинг ўзи катта бир юту?, муаммоларнинг эса, албатта, ечими бор. Масалан, контракт шартномасини...\nДепутатлар «Маъмурий ?амо?ни ўташ тартиби тў?рисида»ги ?онун лойи?асини кўриб чи?ди\nОпубликовано : 25-11-2016, 22:57 | Категория: Местный\nЎзбекистон Республикаси Олий Мажлиси ?онунчилик палатасининг навбатдаги мажлиси бўлиб ўтди. Бу ?а?да Ўзбекистон Республикаси ?укумат порталимаълумот берди.\nДепутатлар жамият ?аётининг турли со?аларида амалга оширилаётган исло?отларни янада чу?урлаштиришга, фу?ароларнинг ?у?у?лари, эркинликлари ва ?онуний манфаатларини ?имоя ?илишга ?аратилган бир ?атор ?онун лойи?аларини кўриб чи?ди.\nДепутатлар ўз ишларини «Коррупцияга ?арши курашиш тў?рисида»ги ?онун лойи?асини иккинчи ў?ишда му?окама ?илишдан бошлади.\nШундан сўнг парламент ?уйи палатаси депутатлари «Маъмурий ?амо?ни ўташ тартиби тў?рисида»ги ?онун лойи?асини иккинчи ў?ишда кўриб чи?ди.\nМажлис чо?ида таъкидландики, «Маъмурий ?амо?ни ўташ тартиби тў?рисида»ги ?онун лойи?асининг ?абул ?илиниши маъмурий ?амо?ни ўташ со?асидаги муносабатларни ?онуний тартибга солиш, жумладан, мазкур муносабатлар субъектларининг ?у?у? ва эркинликлари ?имоясини таъминлашга, бу борадаги вазифаларнинг сўзсиз бажарилишига хизмат ?илади.\nМазкур ?у?у?ий ?ужжатларнинг му?окамаси сиёсий партиялар фракциялари ну?таи назарларини инобатга олган ?олда ?из?ин ва эркин мунозара шаклида бўлиб ўтди. Депутатлар ?онунларни ?абул ?илиш ?амда уларни Сенатга юбориш тў?рисида ?арор ?абул ?илди.\nЎзбекистон Республикаси Олий Мажлиси Қонунчилик...\nДепутатлар Ўзбекистоннинг 2016 йилги Давлат бюджетини ?абул ?илди\n11 ноябрь куни Ўзбекистон Республикаси Олий Мажлиси...\nЎзбекистонда автотранспорт воситасини олиб ?очганлик учун жазо кучайтирилади\nЎзбекистон Олий Мажлиси ?онунчилик палатаси Жиноят...\nЙўл ?аракати ?оидаларини бузиш билан бо?ли? ишларни кўриб чи?иш йўри?номаси янгиланди\nЎзбекистон Республикаси ички ишлар вазирининг буйру?и билан...\nЎзбекистонда ўзини ўлдиришга ундаганлик учун жавобгарлик белгиланмоқда\nБугунги кунда интернетда ўз жонига қасд...


Автоҳалокатлар сонининг ошаётгани қайғули ҳолат\t| Ўзбекистон Халқ демократик партияси\n2021-10-14 11:24:38 279\nИжтимоий тармоқларда эълон қилинган Юқоричирчиқ туманида содир бўлган ЙТҲ видеоси фойдаланувчилар ўртасида қизғин муҳокамаларга сабаб бўлди. Тезликни ошириш, ҳайдовчилик ҳуқуқига эга бўлмай автомобилни бошқариш 18 ёшли ўспириннинг ҳаётдан эрта кўз юмишига олиб келди.\nРақамларга эътибор қаратадиган бўлсак, йил бошидан буён Ўзбекистонда 6 551 та йўл транспорт ҳодисаси содир этилган бўлиб, улардан 1 682 таси ўлим билан тугаган. Жароҳат олганлар сони эса 5 920 тани ташкил этади. Йўл транспорт ҳодисаларининг деярли 40 фоизи тезликни меъёридан ошириш натижасида содир этилган.\nИчки ишлар вазирлиги томонидан яқинда эълон қилинган бу маълумотлар кишини ташвишлантирмай қўймайди, албатта.\n1 682 та ўлим ҳолатининг қайд этилиши кўплаб оилалар боқувчисидан айрилгани ёки аёли, фарзанди, ё бирор яқинидан жудо бўлиб, бошига оғир ташвиш тушаганини англатади. Янада кенгроқ даражада таҳлил қилсак, 1 682 та ўлим - 1 682 та оила руҳий зарба олди деганидир. Ҳар бир оилада камида 4 киши яшаши мумкинлигини инобатга олсак, қарийб 7 минг одамнинг ҳаловати бузилади. Улар олган руҳий зарба қолган умрининг заволига ҳам айланиши мумкин. Бундан ташқари, автоҳалокатлар оқибатида тан жароҳати олган 5 920 нафар инсоннинг қанчадир фоизи бир умрга ногирон ёки носоғлом бўлиб қолганини ҳисобга олсак, бу давлат учун ҳам шу инсонларнинг ўзи учун ҳам ташвишли ҳолат эканини тушуниб етиш қийин эмас.\nЎзбекистон Халқ демократик партияси бундай ҳолатларнинг олдини олиш мақсадида биринчи навбатда республика бўйлаб автомактаблар фаолиятини жиддий ўрганиб чиқишни тавсия қилади. Боғчадан бошлаб олий таълим даргоҳларининг ўқитиш тизимигача ҳайдовчилик маданиятини ошириш, яъни йўлларда ҳаракатланиш чоғида ўзаро ҳурмат, бир-бирига йўл бериш, тезликни оширишнинг салбий оқибатларини тушунтирувчи махсус фан киритиш ҳам фойдадан ҳоли бўлмайди.\nТан олишимиз керак, ҳайдовчиларимизда, айниқса, автомобиль ҳайдашга иштиёқи баланд ёшларимизда йўл ҳаракати қоидаларига амал қилиш маданияти етишмайди. Ачинарлиси, аксарияти йўл ҳаракати қоидаларини яхши билмайди. Бунинг ортидан, ҳаракат хавфсизлигиги риоя этмаслик, бошқа йўл ҳаракати иштирокчиларини ҳурмат қилмаслик каби ҳолатлар тез-тез кўзга чалинади. Бундай ҳатти-ҳаракатлар, охир-оқибат, йўл-транспорт ҳодисаларига сабаб бўлади. Оқибатни ўйламаслик, ўзига ортиқча ишонч натижасида рўй берадиган бундай ҳалокатларда кимнингдир ҳаётдан бевақт кўз юмиши ёки ногирон бўлиб қолишини ҳеч бир нарса билан оқлаб бўлмайди.\nЖазони кучайтириш, жаримани ошириш билан ЙТҲлар содир этилишини камайтириб бўлмаслигини кўпчилик яхши билади. Қолаверса, шусиз ҳам маъмурий жарималар миқдори аҳолининг даромадларига нисбатан юқорилигича қолмоқда. Бизнингча, ҳайдовчиликка ўқитиш мактабларининг масъулиятини ошириш, ҳайдовчилик гувоҳномаси олиш талабларини қатъийлаштириш, аҳоли ўртасида қўпол йўл ҳаракати бузилишларининг аянчи оқибатлари хусусида етарлича маълумот бериш ва ёш ҳайдовчилар ўртасида йўл ҳаракати қоидаларига қатъий амал қилиш борасида тарғибот ишларини кучайтириш лозим. Токи, кўчага чиқиб автомобилни бошқараётган ҳайдовчи, йўловчи ва бошқа фуқаролар ҳам уйларига соғ-омон қайтишсин.


"Зенит" футболчиси Шатов Нижний Тагилга 15 млн рубллик стадион совға қилмоқчи » Скачать музыку бесплатно новинки музыки 2016-2017\n"Зенит" футболчиси Шатов Нижний Тагилга 15 млн рубллик стадион совға қилмоқчи\nКомментариев: 0 Просмотров: 153 Дата: 5-02-2016, 06:22 "Зенит" футболчиси Олег Шатов ўз она шаҳри Нижний Тагилга 15 млн рубллик стадион қурдириб бермоқчи. Россия терма жамоасининг 25 ёшли яримҳимоячиси Нижний Тагилнинг Рудник туманида футбол майдони қуришга қарор қилди ва маҳаллий спорт амалдорларидан бунинг учун 15 млн рубль атрофидаги лойиҳани тузишни сўради. Ҳозирда шаҳар ҳокимияти майдон учун мос ер ва сарф-харажатлар сметасини тузмоқда, шунинг учун бўлғуси стадионнинг аниқ кўрсаткичлари номаълум. Бироқ унда аниқ югуриш йўлаги бўлиши айтилмоқда. "Единая Россия" партияси бу майдонда воркаут учун ускуналарга (турли жисмоний машқлар бажариш учун турник, бруслар ва ҳоказо анжомлар) партия дастури бўйича 700 минг рубль ажратади. Майдон турли тажовузлардан ҳимоя қилиш мақсадида панжара билан ўралади, бироқ туман аҳолиси учун стадионга кириш эркин бўлади. Футбол майдонини жорий йилдаёқ қуриш режалаштирилмоқда. Бундан ташқари, Шатов Рудникда янги майдонда шуғулланадиган футбол секциясига асос солмоқчи. Жорий йилда Нижний Тагилда Шатов номидаги футбол мусобақаси бўлиб ўтди. Шаҳар жисмоний тарбияни ривожлантириш бошқармасида Шатовга бу мусобақани анъанавий тарзда ўтказиш таклиф қилинди ва футболчи бу мусобақага ҳомийлик қилишга розилигини берди. - деб хабар бермоқда Stadion.uz нашри.


Туркия бош вазири Сурияда ҳарбий амалиёт ўтказилиши эҳтимоли бўйича изоҳ берди\n15:15 / 20.08.2017\nТуркия бош вазири Бинали Йилдирим Сурияда, хусусан, Идлиб ва Африн туманларида Туркия қуролли кучлари иштирокидаги амалиётлар эҳтимоли бўйича изоҳ берди, деб ёзмоқда «Анадолу».\nУнинг сўзларига кўра, Суриянинг ушбу ҳудудларидаги вазият бугунги кунда жуда чигал. «Ким, қаерда ва нимани назорат қилаётгани тушунарсиз. Афсуски, террорчилар бир-бирига алоҳида ҳудудлар устидан назоратни бермоқда. Барқарорлик умуман йўқ. Вазиятдан эса маҳаллий аҳоли, шунингдек, Туркия жабр кўрмоқда», - деган Йилдирим Сингапурга учиб кетишидан аввал журналистларга.\nҲукумат раҳбари Сурия шимолидаги кескин ҳудудлар Туркияга жуда яқин жойда эканига эътибор қаратган. «Куни кеча ИШИДнинг 5 террорчиси Туркия-Сурия чегарасини ноқонуний кесиб ўтиши чоғида қўлга олинди», - деди Йилдирим.\nБош вазирнинг таъкидлашича, Анқара, худди аввалгидек, исталган таҳдидга дарҳол қатъий жавоб қайтаради.\nШунингдек, Туркия ҳукумати раҳбари Эрон, Россия ва бошқа қатор давлатлардан Анқарага ҳарбий делегацияларнинг ташрифларини «нормал ҳолат» деган. «Сурияда узоқ муддатли тинчликни ўрнатиш бўйича қўшма қадамлар қўйилмоқда. Остонада музокаралар олиб борилмоқда. Шунингдек, халқаро коалиция кучлари билан бирга ҳаракатларни амалга оширмоқдамиз. Туркия Сурияда ўт очишни тўхтатиш режимини узоқ муддат давомида таъминлашга ҳаракат қилмоқда», - дея аниқлик киритди Йилдирим.\nТуркия Сурия Бинали Йилдирим


“Универсиада-2019” спорт мусобақалари саралаш босқичида самарқандлик талабаларнинг қўли баланд келди - zarnews.uz\n“Универсиада-2019” спорт мусобақалари саралаш босқичида самарқандлик талабаларнинг қўли баланд келди\nСамарқанд давлат университетида Самарқанд, Қашқадарё ва Сурхондарё вилоятлари олий таълим муассасалари талаба-ёшлари терма жамоалари ўртасида “Универсиада-2019” спорт мусобақалари доирасида қўл тўпи ва волейбол беллашувларининг ҳудудий саралаш босқичи якунланди.\nДастлаб қўл тўпи бўйича ҳар иккала вилоят жамоаларидан устун келган самарқандлик йигитлар ва қизлар жамоалари саралаш ғолиблигини қўлга киритди.\nСпортнинг волейбол туридан Самарқанд давлат университетининг жисмоний маданият факультети спортчи-ёшларидан иборат волейболчи йигитлар ва қизлар жамоаси сурхондарёлик ва қашқадарёлик рақибларига имконият қолдирмади.\nКомилжон Умаров мураббийлиги остида майдонга чиққан самарқандлик волейболчи қизлар Дилфуза Сиддиқова, Маржона Нормуродова, Эъзоза Раҳимжонова, Сарвиноз Маъмирова жамоасининг ғалабасига муносиб ҳисса қўшди.\nМураббий Зайниддин Болтаев етакчилигидаги волейболчи йигитлар Муҳаммад Ҳайдаров, Шоҳзод Худайбердиев, Темур Фармонов, Муҳаммад Бахтиёровлар энди йил якунида ўз омадларини “Универсиада-2019” мусобақаларининг финалида жиддий синовдан ўтказади.\nБеллашувлар якунида ғолиблар ҳамда фаол иштирокчилар ташкилотчилар томонидан рағбатлантирилди.


4 ноябрь – Ўзбекистон Фанлар академияси ташкил топган кун - Daryo\n16:01, 04.11.2019 12695\n4 ноябрь – Ўзбекистон Фанлар академияси ташкил топган кун\n1943 йилнинг ушбу санасида юртимизнинг энг олий илмий муассасаси – Ўзбекистон Фанлар академияси ташкил этилган эди. Иккинчи жаҳон уруши энг авж палласида бўлишига қарамай, ўша йиллари, математик олим Тошмуҳаммад Қори-Ниёзий бошчилигида юртимизнинг энг кучли олимларини ва илмий даргоҳларини бирлаштирувчи ушбу олий академик ташкилот, Тошкентда ўз фаолиятини бошлаган.\nАслини олганда, Фанлар академияси тарихи ундан-да аввалроқдан бошланади. Чунончи, 30 йилларда Республикада фаолият юритаётган 50 дан зиёд турли илмий тадқиқот муассасаларининг бошини бирлаштириш ва илмий ишланмаларнинг ягона мувофиқлаштирилган бошқарувини ташкил қилиш мақсадида, 1932 йилда ҳозирги фанлар академиясининг ўтмишдоши – Республика Фан қўмитаси ташкил қилинган. Ўшанда, Фан қўмитаси раҳбарлигига атиги 27 ёшли адабиётшунос олим Отажон Ҳошимов сайланган. Фан қўмитаси илк ташкил қилинган вақтда унинг таркибига Китоб астрономик расадхонаси, Самарқанд сейсмологик станцияси, Гелиотехника лабораторияси, Давлат кутубхонаси ва китоб палатаси кирган. Ўшандаёқ, Фан қўмитаси олдига, яқин келажакда Ўзбекистон Фанлар академиясини тузиш вазифаси қўйилган эди.\nКейинги йилларда олиб борилган изчил илмий ва ташкилий ишлар натижаси ўлароқ, орадан атиги 11 йил ўтиб, яъни, 1943 йилнинг 27 сентябрида, Тошкентда Ўзбекистон Фанлар академиясини ташкил қилиш ҳақида қарор қабул қилинган. Академиянинг очилиши ўша йилнинг 4 ноябрь санасида тантанали равишда ташкилланган. Ўшанда, Фанлар академияси таркибига 10 та илмий тадқиқот институтлари бирлашган эди. Дастлабки пайтдаёқ, Фанлар академиясида 100 нафардан зиёд фан доктори ва фан номзодлари фаолият кўрсатган. Фанлар академиясининг биринчи Президенти юқорида айтилганидек, Қори-Ниёзий бўлган бўлса, шунингдек, унинг ҳақиқий аъзолари сифатида ёзувчилардан Ғофур Ғулом, Ойбек (Мусо Тошмуҳаммедов), физик олим Султон Умаров, биолог Рихард Шредер, математиклар Всеволод Романовский ва Тошмуҳаммад Саримсоқов, шунингдек, этнограф олим Михаил Андреев, ирригаторлар Аскоченский ва Пославскийлар бўлишган.\nАйтиш жоизки, ҳали қатағон шарпаси кетмаган ўша 40—50 йилларда, жамият ҳаётининг ҳамма жабҳасида бўлгани сингари, Фанлар академиясида ҳам барча нарсани Сталин номи билан боғлаш, соф илмий мазмунга эга ишлардан ҳам идеологик контекст ясаш зарурати сингари илмга зид талаблар қуршовида ишлашга мажбур бўлишган. Зиёли қатлам ҳали ҳамон таҳдид остида яшашга мажбур эди. Шунга қарамай, Фанлар академияси, ўз илмий салоҳияти ва айниқса, унинг асоси бўлган кучли интеллектуал кадрларни сақлаб қола олди.\nМустақилликкача бўлган йилларда Фанлар академиясининг фаолиятида ядро физикаси ва Қуёш физикаси, пахтачилик, ирригация ва кимё фанлари соҳаларида катта ишлар қилинди. Ўша йиллари академияга Тошмуҳаммад Саримсоқов, Теша Зоҳидов, Ҳабиб Абдуллаев, Убай Орифов, Обид Содиқов, Пўлат Ҳабибуллаев ва Маҳмуд Салоҳиддиновлар раҳбарлик қилишган. Бу даврда Фанлар академиясига қарашли илмий тадқиқот институтларида яримўтказгичлар физикаси, космик нурлар, қаттиқ жисм физикаси, пахтачилик, гелиотехника, криогеника, органик ва ноорганик кимё ва бошқа қатор фан соҳаларида салмоқли ютуқлар қўлга киритилган.\nМустақилликнинг дастлабки йилларида, Ўзбекистон Республикаси Фанлар академиясининг илк Президенти математик олим, физика-математика фанлари доктори, академик Маҳмуд Салоҳиддинов бўлди. Кейинги йилларда эса, Жўра Абдуллаев (техника фанлари доктори), Тўхтамурод Жўраев (физика-математика фанлари доктори), Тоҳир Орипов (биология фанлари доктори) ва Шавкат Солиҳовлар (биоорганик кимё) академияга раҳбарлик қилишди. Ҳозирда, 2017 йилдан буён Республикамиз Фанлар академиясига физик олим, физика-математика фанлари доктори, академик Беҳзод Йўлдошев раҳбарлик қилиб келмоқда (Беҳзод Йўлдошев аввал ҳам, 2000-2005 йилларда Фанлар академиясига раҳбарлик қилган).\nҲозирда Ўзбекистон Фанлар академияси таркибида 95 нафар ҳақиқий аъзо фаолият кўрсатмоқда. Академия таркибида физика-математика ва техника фанлари бўлими; табиий фанлар бўлими, ҳамда ижтимоий гуманитар фанлар бўлимлари мавжуд бўлиб, улар ўз ичига қатор илмий-тадқиқот муассасалари, институтлар ва музейларни қамраб олган. Академиянинг учта минтақавий бўлими – Қорақалпоғистон, Хоразм Маъмун академияси ва Навоий минтақавий бўлимлари мавжуд.\nЎзбекистон Фанлар академияси таркибий муассасаларида сўнги йилларда эришилган салмоқли илмий-техник ютуқлар борасида сўз борганда, қатор янги турдаги радиопрепаратлар яратилгани, юқори сифатли авиация ёқилғиси, пахтанинг янги навлари, минерал ўғитларнинг юқори самарадор турлари олинганини эътироф этиш мумкин. Академия қошида 20 та илмий нашрлар чоп этилмоқда.\nБугун, Ўзбекистон Фанлар академияси ўзининг 76 йиллигини нишонламоқда. Шу муносабат билан, юртимизнинг энг юқори илмий-интеллектуал даргоҳи бўлмиш ушбу муассаса жамоасини, қолаверса, илм-фан соҳасида фаолият юритаётган барча олим ва изланувчиларни табриклаймиз. Академия Ўзбекистон учун юксак илмий ютуқлар ва интеллектуал салоҳиятли кадрлар генератори бўлиб хизмат қилаверсин!\n01:01, 30.05.2020 4557\n00:33, 30.05.2020 5041\n00:03, 30.05.2020 7880\n23:58 Бугун 14018\n22:27, 28.05.2020 102109\n09:33 Бугун 100976\n10:02, 28.05.2020 95021


Aфсус, баъзида ўша бизга ҳаётини, соғлиғини, тинчини, қўйинки, бутун борлиғини бахшида этиб, тўққиз ой бағрида кўтариб дунёга келтирган онаизоримиз қайноқ тафтининг қадрига етмаймиз, гоҳида бир оғиз ширин сўзимизни қизғанамиз.\nМен сизга фарзандларига ҳақиқий маънода беминнат оналик вазифасини адо эта олган, ёлғиз боши билан бизни катта қилиб, вояга етказган, онам ҳақида ёзмоқчиман. У зот ҳаёт синовларига эрта тўқнашди. Тўрт нафар фарзандининг бошини ёлғиз силашга, фоний дунёни эрта тарк этган отамизнинг ўрнини билинтирмасликка ҳаракат қилди. Онам бизга ҳам оналик, ҳам оталик меҳрини бериб ўстирди. Ҳаётнинг бу аччиқ зарбасидан тушкунликка тушмади. Меҳнат қилиб, бизга ҳалол луқма едириб, касбининг орқасидан рўзғорнинг кам-кўстини тўлдиришга астойдил бел боғлади. Онам бояқиш эрта тонгда уйғониб, томорқамизнинг ярмидан кўпини чопиб қўйган бўларди. Кейин бизни нонуштага уйғотиб, бирга чой ичардик. Укам Оллашукурни синглим Нодирага топшириб, ўзи мен билан бирга мактабга жўнарди. Томорқамиздан чиққан ҳосил ва онамнинг маошига қаноат қилиб яшардик...\nОтам вафот қилган йиллари эди. Бизлар – ёш. Оиланинг энг каттаси – мен, ўн бир ёшдаман. Сингилларим Нодира, Саида ҳали кичкина, кенжатойимиз Оллашукур тўрт ёшда эди. Отам юрак хуружидан бу ёруғ оламни тарк этди. У кунларни элас-элас эслайман. Оллашукур укам отамга жуда ўрганган эканми, ўтирса ҳам, турса ҳам отамни сўрайверарди. Онам бечора ичидан зил кетса ҳам унга отасининг йўқлигини билдирмасликка ҳаракат қилиб, «отанг узоқларга ишлагани кетди, болам, сенга кўп нарса олиб келади», деб уни овутарди. Оллашукур бунга чиппа-чин ишониб «Ур-ре, дадам келар экан, менга кўп нарса олиб келади», – деб севинарди.\nКунларнинг бирида кўча болаларининг каттароқларидан бири «Сенинг отанг ўлган, энди ҳеч қачон қайтиб келмайди», деган шекилли Оллашукур уйга бўшашиб кириб келди. Онам томорқада ўтоқ қилиб юрган эди. Шунда Оллашукур:\n– Ойи, менинг отам ўлганми? Энди ҳеч қачон қайтиб келмайдими? Айтинг, отам қачон келади?! – деб қолди.\nОнам бирдан сесканиб тушди. Югуриб келиб Оллашукурни қучоқлади.\n– Ким айтди, жоним болам? Ким айтса ҳам бекор айтибди, болам. Ана, қара, отанг сенга пул жўнатибди. Ишонмасанг, шкафда отангнинг костюми чўнтагида турибди. «Оллашукурга велосипед олиб беринглар», деган. Эртага шу пулга сенга кичкина велосипед олиб бераман, хўпми?..\nОллашукурнинг йиғлаган кўз ёшларини енги билан артган онамнинг ўзи ҳам ҳўнграб юборгиси келиб тургани шундоққина сезилиб турарди. Аммо онам йиғламади. Ўзини тутди. Эртасига онам директордан рухсат олиб Оллашукурни етаклаб шаҳарга жўнади. Унга берган ваъдасининг устидан чиқиб, велосипед олиб келди.\nОнам бечора йиққан уч-тўрт сўм пулни дадамнинг костюми чўнтагига солиб қўяр экан. Онамнинг айтишича, эркакнинг чўнтагида турса пулнинг баракаси бўларкан. Баъзида костюмнинг ҳамма чўнтаклари пулга тўлиб кетган вақтлари ҳам бўлган, аммо бўшаган вақтлари ҳеч бўлмаган экан. Ҳатто биз катта бўлиб, Оллашукурни уйлантириш тадориги бошланган кунлари тўйга пул етмай, онамнинг боши қотиб, кимдан қарз олишни ўйлаб ухлаб қолибди. Шу куни отам тушига кирибди. Тушида отам: «Онаси, пулдан қийналдингми? Костюмимнинг ён чўнтагига қўлингни тиқ, кичкина тешик бор. Ана ўша ердан сенга керакли пул чиқади», дегандек бўлибди.\nЭрталаб биз уйга келсак, онам хурсанд.\n– Тўйни бошлайверамиз энди, қизим, пул топилди, – деб қолди.\n– Ким берди? – дедим шошиб.\n– Отанг, қизим, отанг...\nКейин билсам, онам бояқиш бундан ўн-ўн икки йиллар бурун бир қора кунимизга ярар, деб отамнинг чўнтагини сал тешиб беш юз доллар пулни ташлаб қўйган, аммо ташвишлар билан хаёлидан фаромуш бўлган экан. Дадам тушига кириб шуни аён этибди.\nБир она бўлса, менинг онамдек бўлар, деб ўйлаб қоламан баъзан.\nОнам барчамизни олий ўқув юртларида ўқитди. Фарзандларининг ҳаётда ўз ўрнини топишига, юрт равнақи учун хизмат қиладиган инсон бўлиб етишишига эришди. Барчамиз олий маълумотли бўлдик, икки опа-сингил онамнинг изидан бориб ўқитувчи, бир синглим шифокор бўлди.\n«Отам қачон келади?» – дея тўхтовсиз саволлар билан юрагимизни эзувчи кенжатойимизнинг ўзи бугун оилали, жажжи қизалоқнинг отаси. Отамнинг касбини эгаллаб, ҳаётда ўрнини топишга, онамнинг чеккан машаққатларини унуттиришга, яхши фарзанд бўлишга астойдил ҳаракат қилмоқда.\nОнажоним ёлғиз боши билан барчамизни уйли-жойли қилди, емай едирди, киймай кийдирди. Ҳеч кимдан кам қилмади. Лекин бу орада фарзандлар камоли, бахт-иқболи учун курашиб, ўзини аямай, касалликлар ҳам орттирди. Бугун ўзим ҳам она бўлиб, онамнинг қадрини, бедор ўтказган тунлари ҳаққини қандай адо қилиш йўлини, онам олдидаги қарзимни узиш ҳақида кўп ўйлайман. Лекин бу имконсиз, бу қарзимни ҳеч қачон узолмаслигимни янада чуқур англаяпман.\nБолалигим ўтган уйимизнинг файзи – онам. Беҳисоб шукрки, шу зот сабаб бизнинг ҳаётмиз фаровон, оиламиз тинч. Мана энди онажонимнинг сочларига тушган оқ қировлар, юзларига тушган ажинлар сабабини сезгандай бўляпман.\n🕔13:08, 28.08.2020 ✔605\n✔ 605 🕔 13:08, 28.08.2020


Кадастр агентлиги: Ўзбекистон Google харитага муқобил ресурс яратади - Zamin.uz\nКадастр агентлиги: Ўзбекистон Google харитага муқобил ресурс яратади\nКадастр агентлиги Google харита хизматига муқобил миллий ресурс яратишини маълум қилди.\n8 сентябрь куни ташкил этилган матбуот анжуманида Кадастр агентлиги раҳбарияти янги тузилманинг фаолияти ва режалари ҳақида жамоатчиликка маълумот берди.\nДавлат кадастрлари, геодезия ва картография миллий маркази директори ўринбосари Рустам Пайзиевнинг таъкидлашича, Google харита хизмати кенг жамоатчилик учун очиқ манба ҳисобланади ҳамда Ўзбекистонда космик суратлар талаб этилган суриштирувларда ёрдамчи манба сифатида ишлатилади.\n«Ўзбекистонда 2000 йилдан буён маълум бир даврлар учун хос бўлган космик суратлар мавжуд. 2019 йилдан буён, шу турдаги хариталарни ҳам жамоатчиликка очиқлаш бўйича қарор қабул қилинган. Кадастр агентлиги ҳам шундай ресурс сифатида маълумот беради. Масалан, тергов идораси келиб, 2008 йилда бирор ҳудуд тасвирини сўраса, ушбу маълумот базамизда бўлса, уни расман тақдим эта оламиз», — дейди у.\nАгентлик директори ўринбосари Шерзодхўжа Ҳабибуллаевнинг қайд этишича, собиқ Совет ҳукмронлигида кўплаб хариталар ҳарбий мақсадларда яратилган. Шунинг учун, улар кўп йиллар оммага ошкор этилмаганди.\nДиректор Ҳалилуллоҳ Тўрахўжаев Кадастр агентлиги Google харита ресурсига муқобил миллий платформани ташкил этишнинг босқичлари ҳақида маълумот берди.\n«Шу йилнинг охири, кейинги йилнинг биринчи чорагида хорижий давлатларнинг биридан коинотдаги сунъий йўлдошини ижарага олиш режалаштирилган. Шундан сўнг, Google сингари ресурсда ўзимизнинг аниқ маълумотларимиз бўлади», — дея қайд этди у.\nТўрахўжаев сунъий йўлдошни ижарага олиш масаласида Франция, Қозоғистон, Озарбойжон давлатлари билан музокара ўтказилишини тахмин этди. “Замин” янгиликларини “Youtube”да кузатиб боринг\nКўчмас мулк учун кадастр паспорти қанчада тайёр бўлади?\n7-09-2020, 08:08, Жамият\n3-03-2020, 20:35, Жамият\n24-02-2019, 17:30, Жамият


Бир неча мавсумдан бери Россия премьер-лигаси чемпионлиги учун курашиши айтилаётган Москванинг “Спартак” клуби қайси мураббий ва футболчиларни олиб келишидан қатъи назар ўз мақсадига эриша олмаяпти.\nЎтган мавсумни “Зенит”дан кейин иккинчи ўринда якунлаган “спартакчилар” бу гал мавсум якунланишига битта ўйин қолганда ўнинчи поғонани эгаллаб турибди.\nКлуб раҳбарияти ёзда таркибни қайта кўриб чиқишга қарор қилди. Россия матбуотининг ёзишича, клуб мураббийлар штаби жорий мавсумни ижарада ўтказаётган барча легионерлардан воз кечиш бўйича бир қарорга келиб бўлган.\n“Матч ТВ”нинг маълум қилишича, ёзда “Спартак” таркибига ўн нафарга яқин футболчи ижарадан қайтади. Булар ҳимоячи Илья Гапонов (Россия), ярим ҳимоячилар Остон Ўрунов (Ўзбекистон), Гус Тиль ва Йоррит Хендрикс (Нидерландия), Алекс Крал (Чехия), Максим Глушенков (Россия), ҳужумчилар Эсекель Понсе (Аргентина), Педро Роша (Бразилия) ва Жордан Ларссон (Швеция).\nЮқоридаги рўйхатга тушган легионерларнинг аксарияти нуфузли жамоаларда ўйнамоқда. Хусусан, Крал “Вест Хэм”да, Понсе “Кадис”да, Роша “Атлетико Паранаэнсе”да, Ларссон АИКда, Тиль ва Хендрикс “Фейеноорл”да асосий таркиб ўйинчиларидан ҳисобланади.\nМавсум давомида жароҳати халақит қилган Остон Ўрунов ҳам “Уфа” сафида чемпионат охирида ишончли кўрсатада бошлади ва кейинги беллашуврни бошланғич таркибда бошлаётганини кўришимиз мумкин.\nШунга қарамай, “Спартак” бошқа клублардан қайтадиган легионерларнинг барини сотиб юборишни мўлжалламоқда. Хусусан, Остон Ўрунов ҳам ўзига янги жамоа топиши керак бўлади.\nМанбаларнинг таъкидлашича, “Спартак” мутасаддилари Остон Ўрунов “Уфа”дан ижарадан қайтганидан кейин легионеримиз билан индивидуал суҳбат ўтказади. Мавзу ҳам аниқ. Москваликлар бошқа керак бўлмай қолган легионерлар каби ўзбек футболчисига ўзига янги иш жойи топишни таклиф қилади.\n“Спартак”нинг бу қарорга келишида клуб хўжайини Леонид Федуннинг молиявий аҳволи кескин ёмонлашгани асосий омил сифатида тилга олинмоқда. Россия матбуоти Федун русларга қўлланаётган санкциялар туфайли бойлигининг 80 фоизидан айрилганини бонг урмоқда. Пул бўлма-са, сифатли легионерлар ҳам ўйнамайди.\nМоскваликлар легионерлари сотиб, клуб бюджетига пул туширишни мўлжаллаб турибди. Легионер орасида Остон Ўруновга янги иш жойи топиш қийин бўлади. Аслида “Уфа”да ёзги трансферлар вақтида ўзбек футболчисининг трансферини 1 миллион еврога тўлиқ сотиб олиш ҳуқуқи бор.\nБироқ, “Уфа” спорт директори Шамиль Газизов бу трансферни амалга ошириш учун энг камида клуб премьер-лигадаги ўрнини сақлаб қолиши талаб этилишини маълум қилди. Афсуски, ҳозир 15-поғонада турган уфаликлар қуйи лигага тушиб кетмаслиги охирги турда Қозонда “Рубин”ни енгиши керак бўлади. Қозонликлар ҳам бўлажак учрашувдаги мағлубият уларни пастки лигага отиб юборишини англаб турган ҳолда, ғалабани Остоновнинг вақтинчалик жамоасига бериб қўймаса керак.\nЭслатиб ўтамиз, ўтган йили ёзда Остон Ўруновга Венгриянинг “Фаренцварош” клубидан жиддий таклиф бўлгани ҳақида хабар берилган ва томонлар маош масаласида келиша олмагани учун бу трансфер амалга ошмагани айтилганди.\nОстон Ўруновнинг “Спартак” билан амалдаги шартномаси яна уч мавсум давом этади. Агар ёзда унга харидор чиқмаса, москваликлар легионеримизни Миллий футбол лигасидаги иккинчи жамоасига жўнатиб юбориши мумкин.


Самарқандда гастрономик кўча пайдо бўлади\n07:41 30 Сентябр 2020\nYoutube / UZBEKTOURISM\n11:13 22.06.2020 (Янгиланган 19:53 22.06.2020) Ҳавола олиш\nЯқин орада Самарқанд марказида Европа ва бошқа мамлакатлар таомларини татиб кўриш мумкин бўлган кўча пайдо бўлади.\nТОШКЕНТ, 22 июн – Sputnik. Самарқанддаги Орзу Махмудова кўчасида биринчи гастрономик кўча пайдо бўлади. У ерда қаҳвахоналар, ресторанлар, новвойхона ва гастрономик бутиклар ташкил қилинади, деди Самарқанд шаҳар ҳокими ўринбосари Ботир Нуруллаев Sputnik мухбирига.\n“Орзу Махмудов, собиқ Зоя Космодемьянская кўчаси тўлиқ ободонлаштирилади. Биз бу кўчани гастрономик кўчага айлантириш ниятидамиз. Бу ерда маҳаллий аҳоли ва меҳмонлар европача ва турли миллат таомларини татиб кўриши мумкин бўлади. Лойиҳанинг мақсади – шаҳарда технологиялар ва такрорланмас атмосферани ўз ичига қамраб нафақат туристлар балким маҳалий аҳоли учун ҳам хизмат қиладиган жамоатчилик жойи ташкил қилишдир”, - деди ҳоким ўринбосари.\nКўча бўйлаб чироқлар ўрнатилган, янги меъморий бинолар қурилган. Айни дамда у ерда тротуар плиткаси ўрнатилмоқда.\nУндан ташқари Самарқандда сайёҳлар учун танишув боғи ҳам ташкил қилиш режалаштирилмоқда. У ерда Алишер Навоий, Ислом Каримов, Пушкин ва бошқа кўчалар пайдо бўлади. Университет бульвари ҳудуди ҳам туристик зонага айланатирилади.


54 ёшли спортчи бу гал Флорида штатининг Майами шаҳрида, 29 ёки 31 май куни ташкил этиладиган бокс кечасида рингга кўтарилишини эълон қилган. Бироқ, у рақиби ким бўлишига ойдинлик киритмаган.\nШуниси аёнки, Тайсон хайрия турнирлари шарафига профессионал боксга қайтиш хоҳишини айтганда, унинг ортидан яна бир америкалик фахрий боксчи - Эвандер Холифилд собиқ рақиби билан қайта жанг ўтказишга тайёр эканлигини билдирганди.\n10 январда Эвандер Холифилд ўзининг вакиллари Тайсон билан жанг ўтказиш ҳақида музокара олиб бораётганини эълон қилганди. У собиқ рақиби билан кечадиган эҳтимолий муштлашувга астойдил шуғулланиб, тайёргарлик кўраётганини қўшимча қилган.\nПрофессионал фаолиятини 58 жанг, шундан 50 та ғалаба билан якунлаган Тайсон орадан 15 йил ўтиб, яъни 2020 йилнинг 29 ноябрида яна рингга чиққанди. У 52 ёшли кичик Рой Жонс билан кўргазмали жанг ўтказди. Ҳакамлар муштлашув натижаси дуранг бўлганини эълон қилгач, буни қабул қила олмаган темир Майк янгидан чиқиш қилишга тайёр эканини билдирган.


Террорчилик: хоинлар интернационали – 3 - Anhor\nAnhor Все посты Террорчилик: хоинлар интернационали – 3\nТеррорчилик: хоинлар интернационали – 3\nЎтган ҳафта воқеаларга жуда бой бўлгани боис, ҳаммасини бирма-бир кўриб чиқамиз. Атрофимизда нималар юз беряпти ўзи?\nЎзбекистон – очиқ мамлакат. Биз Катта Ўрта Осиёдаги барча давлатлар билан чегарадошмиз. Хоҳлаймизми ёки йўқ, аммо воқеаларнинг акс-садоси айнан ўша томонлардан мен яшайдиган маҳаллагача ҳам етиб келди.\nҲа, сўз яна ИШИД, ал-Қоида ва Ўзбекистон ислом ҳаракати (ЎИҲ) ҳақида боради. Туну-кун Хуросон амирлиги деб номланувчи даҳшатли тўрни астойдил тўқиётган ушбу ёвуз кучлар “гулдастаси” ҳақида… Улар сизларни ва мени, бизга қадрли бўлган ва биз бунёд этган нарсаларни илинтириш учун бу тўрни тайёрлашмоқда. Ҳозирча ҳудудимиз тинч. Бу давлатимизнинг хизмати. Аммо давлат фуқаролари вазиятни билиши шарт…\nЎтган ҳафта Россия Федерал хавфсизлик хизмати юртдошларимиз Фурқат Қўшаев ва Муҳаммадюсуф Ашуровни ИШИД агентлари сифатида қамоққа олди (улар ҳали жуда ёш… Шундай экан бу матнга “Дабдабали ҳисоботлар ортидаги қон ва ўлим” мавзусининг давоми сифатида ҳам қарашингиз мумкин). Маълум бўлишича, Ашуров ва Қўшаев бошқа каллакесарлар билан биргаликда Конфедерация Кубоги ўйинлари пайтида одамлар кўп тўпланадиган жойларда терактлар тайёрлаган, бунинг устига Ашуров ячейкага бошчилик ҳам қилган. Anhor.uz бу ҳақда ёзганди, бироқ Ўзбекистоннинг бошқа ОАВ бу ҳақда сукут сақлагани бироз ғалати.\nЎтган ҳафтада барча ҳарбийлар Тожикистоннинг “Лаур” полигонидаги воқеаларни диққат билан кузатиб турди. Ан-124 «Руслан» супер юк машиналари реал ҳарбий ҳаракатлар жадвали бўйича (7 соат) бу ерга Европадан тоғ-саҳро жойлари учун мўлжалланган «Искандар М9К720» қурилмаларини ташлади. НАТО таснифи бўйича – бу SS-26 Stone. Ушбу ракеталарнинг Европа варианти Польша билан чегарада (НАТО билан чегара деб ҳисоблайверинг) жойлаштирилганида, Европа ОАВ ва сиёсатчилар жуда ташвишга тушганди.\nБу ерда эса, Anhor.uz ўтган йил июнь ойида ёзган кишилар ташвишланиши керакка ўхшайди (/columnists/shos-a-zavtra-budet-chto). Бунинг устига “Шагол” базасидан (Челябинск яқинида) “Айни”да яна Су-24М, Новосибирск яқинидан эса Ми-24 ҳам учиб келган. Бу йигитлар жанг қилиш бўйича ўз ишининг усталари, кийимларидан ҳали Суриянинг чанги қоқилмаган… Тўғри бу ерда яна бир нарса бор, унга қандай муносабатда бўлишингизни билмайман.\n«Искандар М» оғирлиги 480 кг бўлган ҳарбий қисмни кўтаради. Агар ракета душманнинг ракетага қарши мудофаа тизимини енгиши зарур бўлмаса, ундан айрим ускуналари ечиб олинади, энди у 700 кг келадиган “совға”ни кўтара олади. Буни америкаликлар яқинда Тора-Борада портлатган “барча бомбаларнинг онаси” кўрсатган самара билан тенглаштириш мумкин. Яъни тирик жон мутлақо қолмайди. Тинч аҳоли нима қилсин? Бундай ҳолларда ҳарбийлар папа нунцийи Арнольд Амалрикнинг “Ҳаммани ўлдиринглар, Тангри ўзиникини таниб олади…” деган сўзларини эслашади. Ана шундай гаплар…\nЎтган ҳафтада Қобулни терактлар серияси титратди, ҳалок бўлганлар сони икки юзга яқинлашди. Яна муқаддас ойда-я! Амалрикнинг сўзларини иккала қарама-қарши томон қоида қилиб олган кўринади.\nЎтган ҳафтада Америка матбуоти юртдошларимизни яна салбий эпитетлар билан тилга олди. Аnhor.uz бир йил олдин ёзган Фазлиддин Қурбонов яна ўзини кўрсатди: у ИШИД билан ҳамкорлик қилишда айбланиб, Викторвилль шаҳри (Калифорния, у ернинг кундалик рационида 500 гр турли шарбатлар бор) қамоқхонасида ўтирган ҳолда, пичоқ ясаган ва қўриқчини пичоқлаган. Шарбат ичавериб, кучга тўлмайсан, шу боис қўриқчи омон қолган, Қурбоновни эса яна суд қилишмоқда…\nЭнди энг асосийси ва энг хавотирлиси. У юқорида санаб ўтилганлардан мантиқий тарзда келиб чиқади. Ўтган ҳафтада Ҳамза бен Усама бин Муҳаммад бен Авада бен Ладен ўз тарафдорларига телевизион мурожаат (As-Sahab Media орқали) билан чиқди. Оддий қилиб айтганда, Ҳамза бу ўша биринчи рақамли террорчининг ўғли. Ҳамза бен Ладен ҳатто биз ҳозир санаб ўтган воқеаларни ҳам тилга олиб, ўз тарафдорларини отаси учун қасос олишга чақирди. Америкаликлардан, европаликлардан, исроилликлардан қасос олиш… Ва ниҳоят, Хуросонни (бу энди биз ҳақимизда) озод этиш.\nБу жиддий таҳдид. Чунки чақириқ қайта форматлаштирилган ал-Қоиданинг ёвуз рамзига айланиб бўлган ЎИҲнинг бошлиқлари билан шахсий дўст тутинган одамдан чиқмоқда.\nҲамзанинг каллакесарлар раҳнамосига айланишига кўплаб омиллар сабабчи. У Усаманинг 15-фарзанди (Усаманинг жами 20 та боласи бор). Аммо у Усаманинг севимли (бешинчи) хотини саудиялик Khairiah (қандай талаффуз қилишни билмадим) Сабарнинг ягона ўғли. Айтишларича, Khairiah пайғамбарлар авлодидан. Демак, Ҳамзани ҳам авлиёларнинг нури “ўраб туради” (айтмоқчиманки, Шарқда ҳаммаси мураккаб: Усаманинг онаси Холида ал-Аттас – Латакиялик алавийлардан. Алавийлар эса исмоилий-шиалар ва гностик христианларнинг қоришмаси. Буюк Ибн Таймийийнинг фикрича, алавийлар исломнинг бир қисми эмас, улар христианларга яқинроқ. Умуман олганда эса, бу бизнинг ишимиз ҳам эмас…). Нима бўлганда ҳам, Ҳамза Усаманинг севимли ўғли ва унинг Усама бошлаган ишнинг давомчиси сифатидаги “обрўсига” ҳеч ким тил теккизмоқчи эмас.\nКаллакесарларнинг фикрича Ҳамза бу “обрўни” ўзи қозонган. 2015 йилда Ҳамзани каллакесарлар “ҳамжамиятига” таништирар экан, ал-Қоиданинг “каттаси” Айман аз-Завоҳирий, у 13 ёшидан бошлаб жанг қилаётганини – “ал-Қоиданинг ёш шери ҳозир бор-йўғи 26 ёшда эканини, у синовдан ўтган “фахрий” эканини, Вашингтондан Парижгача содир этилган муваффақиятли терактларда қатнашганини” қайд этади (бу ал-Қоиданинг «Inspire» сайтда берилган мақоладан, унга фаол ҳавола бериб ўтирмайман, албатта). Anhor.uz маълумотларига кўра, Ҳамза 2007 йилда содир этилган Беназир Бхуттонинг қотиллигига ҳам алоқаси бор, у 2005-2007 йилларда Жанубий Вазиристондаги Покистон хавфсизлик кучлари билан тўқнашувларда жангариларга раҳбарлик қилган.\nОлдинига отаси севимли ўғлига бошқача ҳаётни кўзлаб қўйганди. Абботтабатда ўтказилган 2011 йилги рейддан кейин америкаликларнинг қўлига тушган Усаманинг ҳужжатлари ва хатларида Ҳамзанинг ҳаётини йўлга қўйиш, у ҳақда ғамхўрлик қилиш бўйича ўз тарафдорларига қаратилган кўплаб истакларни кўриш мумкин. Усаманинг АҚШ, Англия, Германия, араб мамлакатларидаги барча активлари Ҳамзага насиб қилди, у бошқача ҳаёт кечириши мумкин эди. “У отасига ўхшаб отларни яхши кўради”, – дейди Daily Mail’га берган интервьюсида АҚШ Федерал тергов бюросининг собиқ агенти Али Суфан. Усаманинг ўзи Жиддадаги подшо Абдул Азиз номли университетни тугатган, акалари Гарвардда (Ҳуқуқ мактаби), Жанубий Каролина университети ва Тафтс номидаги университетда таълим олган. Ҳа, зиёли оила… 2012 йил февраль ойида қайниси Закариё ас-Садеҳ The Sunday Times нашрига берган интервьюсида Усама ўз фарзандлари “Ғарбда тинч яшашини, Америка ва Европа олий ўқув юртларида ўқишини хоҳларди”, дея қайд этади (фаол ҳавола йўқ, бу архивдан олинган).\nҲамза Қоҳирадаги Ал-Азҳар университетида ўқигани (ҳар бир мусулмоннинг орзуси, у ерда таълим олиш бепул, имомнинг тавсия хати керак холос) ҳақида маълумотлар бор. Аммо бир ой олдин Москвада Қоҳиранинг “Ал-Ахбар” нашри муҳаррири ўринбосари Эссам Муҳаммад Абу ал-Наср мен билан бўлган суҳбатда буни ғазаб билан инкор этди. Ҳа, бу университет учун обрў эмас, албатта…\nҲамза ўз университетларини ўзи танлаган: “Мен – мужоҳидман. Мужоҳидлар – қайси миллатга мансублигидан қатъи назар, бу ўзимизнинг миллат. Бу миллат ўз душманларини кечирмайди”. Ҳамза ана шу ўзининг янги “миллатига” бизнинг алданган юртдошларимизни ҳам қўшиб олмоқчи.\nЎИҲ билан дўстона муносабатлар 1997 йили Жалолиддин Ҳаққонийнинг (айнан унинг одамлари ўтган ҳафта Кобулда портлаш содир этди) ўғли Сирожиддин билан алоқалардан бошланган. У пайтларда Жалолиддин Покистоннинг Сват ҳудудида дала командири ва Тоҳир Йўлдошевнинг сафдоши бўлган. ЎИҲ эса, покистонликларга қарши жангга ўз каллакесарларини юборган ҳолда Сирожиддин Ҳаққонийга бу водийда ўзини мустаҳкамлаб олишга катта ёрдам берган.\nИккала гуруҳ билан Сайфулла Ахтар боғланган эди (ал-Қоиданинг эмиссари, шу йил февраль ойида ўлдирилди). Бу пайтга келиб, Ахтар ЎИҲ учун жангариларни тайёрларди, вақти келганида эса ўз “армияси”ни янги хўжайинларга тортиқ қилади. Шу тариқа ЎИҲ ал-Қоида билан яқиндан ҳамкорликни бошлайди…\n2011 йил сентябрда ўтказилган Қандаҳордаги муваффақиятли операциядан кейин (34 та афғон аскари ҳалок бўлган) Ҳамза ЎИҲ раҳбарлари билан фотосуратга тушган. Афғонистон миллий хавфсизлик директорати (NDS) ўша пайтларда гуруҳларнинг яқин алоқасига Покистоннинг ISI Идорадан ташқари разведкаси оқ фотиҳа берган деб ҳисобларди. Бироқ тез орада у бундан афсусланди: 2014 йил июнь ойидаги Карачининг “Жинна” аэропортига қилинган ҳужумда ал-Қоиданинг ишланмаси бўйича ЎИҲ каллакесарлари қатнашади. ЎИҲ бошлиғи Усмон Ғози бунинг учун кейинчалик Ҳамзага миннатдорчилик ҳам билдиради.\nСуриядаги уруш – икки гуруҳ каллакесарлар ҳамкорлигининг янги жирканч саҳифасидир. Ҳозир Сурияда ҳамма ҳаммага қарши жанг қилаётгани боис ал-Қоиданинг раҳбари Айман аз-Завоҳирий учун ўз томонига янги одамларни оғдириб олиш муҳим. Бу улар ИШИДга оғиб кетмасликлари учун керак… Хўш, нима бўлганда ҳам инсонпарварлик муҳитида катта бўлган марказий осиёликлар учун улар яна нимани ўйлаб топишди экан? – Аз-Завоҳирий ўзининг барча мурожаатларида қандайдир бир “васиятлар”га амал қилиши, ал-Қоида шиаларнинг бошини олмаслиги ҳақида гапиради. “Буни фақат ИШИД қилади”, – дейди у.\nАз-Завоҳирий ИШИДни ноқонуний, Абу Бакр ал-Бағдодийни эса – бузғунчи деб ҳисоблайди. Буларнинг барчаси ал-Қоиданинг Суриядаги “Жебхат ан-Нусра” деб номланувчи бўлинмасига ўз сафларини кенгайтириб олишга ҳақиқатан ҳам ёрдам берди. Жоржтаун университетининг Хавфсизлик муаммолари маркази директори Брюс Хоффман “Ал-Қоида тўзғитиб юборилган, лекин ҳали мағлуб бўлганича йўқ. Ҳамза бен-Ладен учун бошқарувни ўз қўлига олиш вақти келди”, деб ҳисоблайди.\nБугун Сурияда асосан бизнинг собиқ фуқароларимиздан иборат учта гуруҳ жанг қилмоқда. Булар: «Таухид вал-Жиҳод» (олдинги номи «Жаннат ошиқлари») батальони, «Имом Буҳорий жамоати» батальони ва «Туркистон ислом партияси»нинг жанговар қаноти (http://old.rusrek.com/cgi-bin/news.pl?MODE=GET_NEWS&ID=55678&PAGE=0). 2015 йил охирида «Таухид…» батальони «Жебҳат ан-Нусра» таркибига киради. Шу йилнинг ўзида айнан шу таркибда каллакесарлар Россиянинг Хмеймим базасига ҳужум қилади. Миллати ўзбек бўлган россиялик учувчилар ўшанда жангарилар билан эфирда ҳатто ўзбек тилида сўкишишга уриниб ҳам кўрганди…\n2017 йил февраль ойида «Таухид…» батальони ҳозирда «Ҳайат Таҳрир аш-Шам» деб номланувчи «…ан Нусра» билан Ал-Қоида таркибидан чиқади. Буни Саудиянинг General Inteligency Presidency – GIP(Умумий разведка хизмати) таклиф этганди (шу тариқа, у тажрибали жангариларни сотиб олганди). Бунга жавобан Ҳамза бен-Ладен мақсадлар барибир битта эканини билдирди. Кейинги телемурожаатда эса Марказий Осиёлик фуқароларга «Хуросон ҳалифалиги учун» курашишни таклиф қилди…\nШу ерда учрашгунча,\nал-ҚоидажангариларишидҲамза бен Ладен\nБир ой ичида Сирдарё бассейнида 34 та браконьерлик ҳолати қайд этилди\nҲалокатгача икки қадам…


“…Аммо хориждаги ҳаёт Қурбоной тасаввур қилганидан мутлақо бошқача эди…” — Nargis.uz\n«Истиқболли авлод» Республика ижтимоий ахборот маркази — одам савдоси билан боғлиқ оғир аҳволда қолган фуқароларимизга 20 йилдан буён ёрдам бериб келмоқда.\nҲар куни мамлакатимиз ва дунёнинг турли бурчакларидан Марказга қилинаётган қўнғироқлар орқали ёрдам сўралади. Жорий йилнинг январь ойидан июньгача Марказнинг ишонч телефонига 8062 та мурожаат келиб тушган.\nТаъкидлаш жоизки, Марказнинг вазифаси нафақат одам савдосига, балки зўравонликнинг бошқа турларига қарши курашдир. «Истиқболли авлод» Марказининг раҳбари Нодира Каримова таъкидлаганидек, марказ мутахассислари кўпинча ўз фаолиятларида оиладаги зўравонлик каби муаммолар билан шуғулланишади. Зўравонлик қурбонларининг аксарияти хотин- қизлардир. Бугунги ҳикоямиз ҳам ана шундай оиладаги зўравонлик қурбони ҳақида.\nКурбоной (исмлар ўзгартирилган) биринчи никоҳида бахтли бўлмади. Эрининг доимо ичиб келиб, уни уриши, ўғилчаси билан хотинини мунтазам равишда кўчага ҳайдаб чиқариши охири сабрини тугатди. Ажрашди.\nОрадан кўп вақт ўтмай жувон Айтан билан танишганини ва у Қурбонойга уйланмоқчи бўлаётганини айтганида, ота-онаси бу никоҳга қарши чиқишди. Аммо севги-муҳаббат исканжасида қолган Қурбоной, Айтан билан никоҳсиз яшашга рози бўлди. Кўп ўтмай, Айтаннинг оиласи Қозоғистонга кўчиб кетиш тадоригини бошлади. Қурбоной ўғлини онасига ташлаб, фуқаролик эрининг оиласи билан Қозоғистонга кўчиб кетди.\nАммо хориждаги ҳаёт Қурбоной тасаввур қилганидан мутлақо бошқача эди..\n…Айтаннинг оиласи Қурбонойни чўри ўрнида кўришарди. Уй ишларидан ташқари, Қурбоной ҳар бир оила аъзосига хизмат қиларди. Агарда улгурмаса нафақат эри, балки қайнонаси, қайнотаси, қайин опа ва сингилларидан калтак ер эди. Кўп ўтмай Қурбоной ўғил фарзанд кўрди. Аммо ўғилчаси икки ёшга тўлди ҳамки, аёл калтак еб, хўрланиб яшарди.\nЎша куни уй ишларини қилиб бўлган Қурбоной, тушда ўғилчасини ухлатаман деб, чарчоқдан ўзининг ҳам кўзи илинганлигини сезмай қолди. Уйғонганида шом бўлганди. Югуриб ётоқдан чиққанида қайнонаси жавраганича кечки овқатга уннамоқда эди. Бунинг устига келиб қолган Айтан онасини ошхонада кўриб, бирданига жаҳли чиқди. Қайнонаси “Хотининг куни билан ухлайди. Чарчаб кетдим. Эплигина келин оламан девдим, сен эса мана бунисини етаклаб юрибсан” дея алангаланаётган ғазабга мой сепиб, камига йиғлаб ҳам берди.\nАйтан, ҳали уйқуси охиригача очилмаган Қурбонойни бир уриб йиқитиб, тепа кетди. Сўнг сочидан судраб, кўчага чиқариб ташлади, хатто ўғли билан хайрлашишга ҳам рухсат бермади…\nРеспублика «Istiqbolli Avlod» ижтимоий-ахборот марказининг “Ишонч телефони”га йиғи аралаш, Қозоғистон Республикасида кўчада қолган қизига ёрдам беришларини сўраб қўнғироқ қилган аёл Қурбонойнинг онаси эди. Соҳиба опа Марказ ходимларидан қизига ёрдам беришларини ўтиниб сўради.\nМарказ ҳуқуқшуноси Соҳиба опага қизига албатта ёрдам беришларини айтиб, унга Қозоғистонда оиладаги зўравонликдан жабр кўрган хотин-қизларга ёрдам бериб келаётган Марказнинг ҳамда Петропавловск шаҳридаги аёлларни қўллаб-қувватлаб, уларга ёрдам кўрсатаётган Марказнинг ишонч телефонларини берди ва Қозоғистондаги Ўзбекистон Республикаси бош консуллигига мурожаат қилишини маслаҳат берди. Шу билан биргаликда ҳуқуқшунос Ўзбекистон Республикаси Ташқи ишлар вазирлигининг Консуллик-ҳуқуқий департаменти ва Петропавловск шаҳридаги “Аёлларни қўллаб-қувватлаш” марказига Қурбонойни фарзанди билан Ўзбекистонга қайтаришда амалий ёрам кўрсатишларини сўраб, ёзма мурожаат билан чиқди.\nАйни дамда Қурбоной рўйхатдан ўтмасдан узоқ муддат Қозоғистонда яшаганлиги учун каттагина жаримани тўлаш ва қайтиши учун чипта нархларини қоплашга маблағлар изланмоқда.\nЎйлаймизки, Қурбоной фарзанди билан ватанга, ота-онасининг бағрига тез кунда қайтади.\nШу ўринда, оқибатини ўйламай хорижга турмушга чиқаётган хотин-қизларимиз ўзга юртда зўравонликка, камситилиш ва таҳқирлашларга, одам савдосига дуч келмасликлари учун аввало бўлажак турмуш ўртоқлари ва унинг оиласини яхшилаб суриштириб ўрганишлари, мободо зўравонлик қурбонига айлансалар, албатта ўша мамлакатдаги Ўзбекистоннинг элчихонаси ёки бош консуллик, «Istiqbolli Avlod» ижтимоий-ахборот марказининг ишонч телефонларини билишлари лозим.\nРеспублика «Istiqbolli Avlod» ижтимоий-ахборот марказининг “Ишонч телефони”\nАввалгиси: “Оиласини сақлаб қолиш учун Неля ҳаммасига чидашга қарор қилди…”\nНавбатдаги:“Мен бошқа бундай яшай олмайман. Ҳар куни дадам сизни калтаклашига, сизни ҳимоя қила олмаслигимга чидай олмайман. Мен кўрмаганим яхши бу кунларни. Мени кечиринг, онажон”.


8 май куни Ўзбекистонда кутилаётган об-ҳаво маълумоти\n10:33 / 07.05.2022\nГидрометеорология хизмати маркази эртага, 8 май куни қандай об-ҳаво кутилаётганини маълум қилди.\nТошкент шаҳри. Ҳаво бироз булутли бўлади, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 16-18 даража илиқ, кундузи 32-34 даража иссиқ бўлади.\nҚорақалпоғистон Республикаси. Ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Шамол шарқдан 7-12 м/с тезликда эсади, 15-20 м/с гача, баъзи жойларда 22-25 м/с гача кучаяди, айрим жойларда чанг кузатилиши мумкин. Ҳарорат кечаси 12-17 даража илиқ, кундузи 32-37 даража иссиқ бўлади.\nХоразм вилояти. Ҳаво ўзгариб туради, кечга томон баъзи жойларда қисқа муддатли ёмғир ёғади, момақалдироқ бўлиши мумкин. Шамол шарқдан 7-12 м/с тезликда эсади, 15-20 м/с гача, баъзи жойларда 22-25 м/с гача кучаяди, айрим жойларда чанг кузатилиши мумкин. Ҳарорат кечаси 12-17 даража илиқ, кундузи 32-37 даража иссиқ бўлади.\nБухоро ва Навоий вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, 15-20 м/с гача, баъзи жойларда 22-25 м/с гача кучаяди, айрим жойларда чанг кузатилиши мумкин. Ҳарорат кечаси 14-19 даража илиқ, кундузи 34-39 даража иссиқ бўлади.\nТошкент, Сирдарё, Жиззах ва Самарқанд вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 13-18 даража илиқ, кундузи 31-36 даража иссиқ бўлади.\nҚашқадарё ва Сурхондарё вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 15-20 даража илиқ, кундузи 35-40 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 12-17 даража илиқ, кундузи 30-35 даража иссиқ бўлади.\nРеспубликанинг тоғли ҳудудлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 11-16 даража илиқ, кундузи 23-28 даража иссиқ бўлади.\nКучли чанг бўронлари: Учқудуқда электр узилган, Урганчда айрим бино томлари учиб тушган


Эмланганлик тўғрисида сохта сертификат олишга уринишлар учун жавобгарлик белгиланган\nКоронавирусга қарши курашиш штаби аъзоси Нурмат Отабеков сохта сертификат тайёрлаш жавобгарликка олиб келишини маълум қилди.\nКоронавирусга қарши эмланганлик тўғрисидаги сертификатларни қайси давлатлар тан олади?\nКоронавирусга қарши курашиш штаби аъзоси Нурмат Отабеков аҳолидан келган долзарб саволларга жавоб берди.\nКоронавирус беморларини даволаш самарадорлиги анча яхшиланган — Отабеков\nАйрим шифохоналар ўзининг асл фаолиятига қайтяпти. Балки, бу вазият ижобий тарафга ўзгарганидан даракдир?\nҚандай ҳолатларда коронавирусга қарши эмланишдаги тиббий чекловлар бор?\nАОКАда бўлиб ўтган брифингда ССВ ҳузуридаги Коронавирусга қарши курашиш штаби аъзоси Нурмат Отабеков бу саволга ойдинлик киритди.\nЎзбекистонга коронавируснинг АҚШда аниқланган «йота» штамми кириб келдими?\nКоронавируснинг АҚШда аниқланган «йота» штамми Ўзбекистонга кириб келдими? Ушбу саволга Коронавирусга қарши курашиш штаби аъзоси Нурмат Отабеков жавоб қайтарди.\nТемир моддасини организмга юбориш учун игна учи жуда ҳам йўғон бўлиши керак — Отабеков мушакдан «чип» чиқарилгани акс этган видеоларга муносабат билдирди\nИжтимоий тармоқларда беморнинг дельтасимон мушагидан бир металл парчаси чиқариб олиш жараёни намойиш қилиняпти. Бу видеони тарқатаётганлар буни вакцинадан кейинги ҳолат эканини айтиб, уни махсус «чип» дейишмоқда. Бу ҳақиқатга мос келмайди. Бу ҳақда Нурмат Отабеков маълум қилди.\nЎзбекистонга АҚШдан 3 млн 60 минг доза Moderna вакцинаси бепул олиб келинади. Бу ҳақда Коронавирусга қарши курашиш штаби аъзоси Нурмат Отабеков маълум қилди.\nЎзбекистонда бир кунда ўртача 40 мингта коронавирусга текшириш ўтказиляпти — Отабеков\nСанитария-эпидемиологик осойишталик ва жамоат саломатлиги хизмати бошлиғи ўринбосари Нурмат Отабеков коронавирусга текшириш ўтказиш имконияти ҳақида гапирди.\nЎзбекистонда 21 миллион фуқарони коронавирусга қарши эмлаш режалаштирилган\n«COVID-19»га қарши вакциналарнинг аҳоли саломатлигига таъсирига бағишланган матбуот анжумани ўтказилмоқда. Анжуманда Коронавирусга қарши курашиш штаби аъзоси Нурмат Отабековнинг маълум қилишича, Ўзбекистонда 21 миллион фуқарони эмлаш режалаштирилган.\nАсоссиз, текширилмаган чиқишлар аҳоли ўртасида тушунмовчиликни келтириб чиқармоқда – Нурмат Отабеков\nКуни кеча ижтимоий тармоқларда тиббиёт ходими либосидаги йигитнинг вакцина олиш тартиби ҳақида асоссиз фикрлари тарқалди.\nЎзбекистонда коронавирусга чалинган беморларнинг 500 нафардан кўпроғи ўта оғир аҳволда қолмоқда\nКоронавирусга қарши курашиш штаби аъзоси Нурмат Отабеков иштирокида брифинг ўтказилди. Отабековнинг қайд этишича, коронавирусга чалинганлар мамлакатимизнинг барча ҳудудларда аниқланяпти ва касаллик даражаси ортиб боряпти.\nShowing 1-14 of 261 items.


Левопро – medu.uz – Дорилар ҳақида маълумотлар ўзбек тилида\nHome Йўриқномалар Левопро\nПрепаратнинг савдо номи: Левопро\nфаол модда: левофлоксацин гемигидрати – 0,5 г;\nТаърифи: тиниқ ёки бироз товланувчи оч-сариқ ёки сарғиш-яшил рангли суюқлик.\nПрепарат микроорганизмларни кўпчилик штаммларига нисбатан фаол:\nЛевофлоксацинга сезгир микроорганизмларнинг штаммлари чақирган енгил, ўртача ва оғир инфекцияларни даволаш:\n– Streptococcus pneumoniae, Haemophilus influenzae, Moraxella catarrhalis чақирган ўткир синусит;\n– Бактериал инфекциялар (Staphylococcus aureus, Streptococcus pneumoniae, Haemophilus influenzae, Haemophilus parainfluenzae, Moraxella catarrhalis) билан боғлиқ бўлган сурункали бронхитни зўрайиши;\n– Staphylococcus aureus, Streptococcus pneumoniae (шу жумладан пенициллинга чидамли штаммлари, пенициллинни МБК си ≥2 мкг/мл), Haemophilus influenzae, Haemophilus parainfluenzae, Klebsiella pneumoniae, Legionella pneumophila, Moraxella catarrhalis, Chlamydia pneumoniae ёки Mycoplasma pneumoniae чақирган касалхонадан ташқари пневмония;\n– Staphylococcus aureus, Streptococcus pyogenes, Enterococcus faecalis, Proteus mirabolisнинг метициллинга сезгир штаммлари чақирган тери ва унинг қўшимчаларини асоратланган инфекциялари;\n– Streptococcus aereus ёки Streptococcus pyogenes чақирган тери ва юмшоқ тўқималарнинг асоратланмаган инфекциялари (енгил ва ўрта оғирлик даражасидаги), шу жумладан абсцесс, флегмона, фурункул, импетиго, пиодермия, жароҳат инфекцияси;\n– Escherichia coli, Klebsiella pneumoniae, Stрahilococcus saprophyticus чақирган сийдик-чиқариш йўлларининг асоратланмаган (енгил ва ўртача оғирлик даражадаги) инфекциялари;\n– Enterococcus faecalis, Enterobacter cloacae, Escherichia coli, Klebsiella pneeumoniae, Proteus mirabilis, Pseudomonas aeruginosa чақирган сийдик-чиқариш йўлларининг ва буйракларнинг асоратланган (енгил ва ўрта даражадаги) инфекциялари;\n– Escherichia coli чақирган ўткир пиелонефритда (енгил ва ўртача оғирлик даражадаги) қўлланади.\nПрепарат вена ичига томчилаб аста-секин ҳар 24 соатда 250-750 мг дан (250-500 мг доза 60 минут давомида, 750 мг – 90 минут давомида) юборилади. Кейинчалик худди шу дозада перорал қабулга ўтиш мумкин. Даволаниш давомийлиги қўллашга кўрсатмалар, шунингдек тахмин қилинган қўзғатувчининг сезгирлигига боғлиқ. Тавсия қилинган дозалаш тартибига қатъий риоя қилиш лозим. Тана ҳарорати меъёрлашганидан кейин 2-3 кун давомида препаратни қўллашни давом эттириш тавсия қилинади. Препарат билан даволашни мустақил узиш ёки муддатидан олдин тўхтатишга йўл қўйилмайди.\nПневмонияда вена ичига 500 мг дан суткада 1-2 марта 7-14 кун давомида юборилади.\nСийдик-чиқариш йўлларининг асоратланмаган инфекцияларида – вена ичига 250 мг дан суткада 1 марта 3 кун давомида. Сийдик-чиқариш йўлларининг ва буйракларнинг оғир инфекцияларида вена ичига юбориш учун доза ва даволаниш муддати оширилиши мумкин.\nТери ва юмшоқ тўқималарининг инфекцияларида – вена ичига 500 мг дан суткада 2 марта 7-14 кун давомида қўлланади.\nПневмококклар ва госпитал инфекция чақирган, Pseudomonas aeruginosa қўзғатувчиси чақирган оғир пневмонияда, препаратни қўллаш етарли даражада самарали бўлмаслиги мумкин ва мажмуавий даволаш талаб қилиниши мумкин.\nБуйрак фаолиятини бузилишлари бўлган пациентларда дозалаш тартибига тузатиш киритиш талаб қилинади. Креатинин клиренсининг кўрсаткичига боғлиқ ҳолда препаратни қуйидаги схема бўйича буюриш лозим:\n– креатинин клиренси минутига 50-20 мл бўлганида биринчи суткада одатдаги доза юборилади, (креатинин клиренси меъёрида бўлган пациентлар учун тавсия қилинган), иккинчи суткадан бошлаб – препаратнинг дозаси икки мартага камайтирилади.\n– креатинин клиренси минутига 19-10 мл бўлганида биринчи суткада одатдаги доза юборилади, (креатинин клиренси меъёрида бўлган пациентлар учун тавсия қилинган), иккинчи суткадан бошлаб – препаратнинг дозаси тўрт мартага камайтирилади.\n– креатинин клиренси минутига 10 мл дан камлигида (шу жумладан гемодиализ ва узоқ муддатли перитонеал диализда) биринчи суткада одатдаги доза юборилади (креатинин клиренси меъёрида бўлган пациентлар учун тавсия қилинган). Суткада 500 мг дан юқори бўлмаган дозаларда иккинчи суткадан бошлаб препаратнинг дозаси тўрт мартага камайтирилади.\nСуткада 500 мг дан 1000 мг гача бўлган дозалар буюрилган пациентларга, иккинчи суткадан бошлаб препаратнинг дозаси саккиз мартага камайтирилади.\nАллергик реакциялар: баъзи ҳолларда – терини қичишиши ва қизариши; кам ҳолларда – анафилактик ёки анафилактоид реакциялар (эшакеми, юзни шиши каби белгилар билан намоён бўладиган), жуда кам ҳолларда – АБ ни тўсатдан пасайиши ва шок; айрим ҳолларда – Стивенс-Джонсон синдроми, токсик эпидермал некролиз (Лайелл синдроми) ва эксудатив кўп шаклли эритема.\nНерв тизими томонидан: баъзида – бош оғриғи, бош айланиши, толиқиш, таъм сезишни бузилиши; кам ҳолларда – қўл-бармоқларда парестезиялар, қалтираш, безовталик, қўрқув ҳисси, тиришиш хуружлари ва онгни чалкашиши; жуда кам ҳолларда – кўришни ва эшитишни бузилиши, таъм ва ҳид сезишни бузилиши, тактил сезувчанликни пасайиши, диққатни жамлашни пасайиши, галлюцинациялар ва депрессиялар каби психотик реакциялар, координацияни бузилиши (шу жумладан юришдаги).\nОвқат-ҳазм қилиш тизими томонидан: тез-тез – кўнгил айниши, диарея (жуда кам ҳолларда қон билан, бу ичакни яллиғланиши ёки сохтамембраноз колитнинг белгилари бўлиши мумкин), баъзи ҳолларда – иштаҳани йўқолиши, қусиш, қорин оғриқлари, овқатни ҳазм бўлишини бузилиши, кам ҳолларда – оғизни қуриши, меъда-ичак қон кетишлари; жуда кам ҳолларда – жигар фаолиятини бузилиши (гепатит, холелитиаз).\nҚон-яратиш аъзолари томонидан: баъзида – эозинофилия, лейкопения; кам ҳолларда – нейтропения, тромбоцитопения (қон қуйилишларига ёки қон кетишига мойилликда); жуда кам ҳолларда – яққол агранулоцитоз (тана ҳароратини турғун ёки қайталанувчи ошиши; бодомсимон безларни яллиғланиши ва ҳолатни турғун ёмонлашиши билан бирга кечувчи); алоҳида ҳолларда – гемолитик анемия, панцитопения.\nЮрак-қон томир тизими томонидан: кам ҳолларда – тахикардия, гипотензия ва гипертензия; жуда кам ҳолларда – кардиограммада QT интервални узайиши, қон томирли коллапс, юрак қоринчаларини титраши – липиллаши.\nСуяк-мушак тизими томонидан: кам ҳолларда – пайларни шикастланиши (шу жумладан тендинит), бўғим ва мушак оғриқлари; жуда кам ҳолларда – ахиллов пайини узилиши (икки томонлама характерга эга ва даволаш бошланганидан кейин 48 соат давомида намоён бўлади), мушак заифлиги (миастенияли беморлар учун муҳим аҳамиятга эга); алоҳида ҳолларда – рабдомиолиз.\nСийдик-чиқариш тизими томонидан: баъзи ҳолларида – вагинит, жуда кам ҳолларда – буйрак фаолиятини ўткир буйрак етишмовчилигигача ёмонлашиши (масалан, аллергик реакциялар оқибатидаги – интерстициал нефрит).\nБошқалар: баъзи ҳолларда – астения; жуда кам ҳолларда – гипогликемия, иситма, аллергик пневмонит, васкулит.\nЛаборатория кўрсаткичлари: баъзида – АЛТ, АСТ фаоллигини ошиши, қон зардобида креатининнинг даражасини ошиши; кам ҳолларда – ЛДГ ошиши, глюкозанинг миқдорини ошиши ёки камайиши.\nЛевофлоксацинга ёки бошқа хинолонларга ўта юқори сезувчанлик; тутқаноқ, анамнездаги хинолонларни қабул қилиш билан боғлиқ бўлган пайларни шикастланиши; ҳомиладорлик, лактация даври, болалар ва 18 ёшгача бўлган ўсмирларда қўллаш мумкин эмас.\nФенбуфен билан ва унга ўхшаш ностероид яллиғланишга қарши воситалар, теофиллин билан мажмуавий даволашда, препарат тиришишга тайёрлик поғонасини камайтириши мумкин.\nСукральфат темир тузлари ва алюминий сақловчи антацид воситалари левофлоксациннинг самарасини камайтиради (препаратларни қабул қилиш орасидаги интервал 2 соатдан кам бўлмаслиги керак).\nВарфарин билан бир вақтда қўлланганида протромбин вақти ва қон кетишининг хавфи (МНО, протромбин вақти ва коагуляциянинг бошқа кўрсаткичларини синчков чуқур мониторинги, шунингдек қон кетишини мумкин бўлган белгиларини мониторинги зарур) ошади.\nГлюкокортикоидлар пайларни узилиш хавфини оширади (айниқса кекса ёшдаги пациентларда).\nДиабети бўлган, перорал гипогликемик воситаларни ёки инсулинни қабул қилаётган беморларда, левофлоксациннинг фонида гипо- ёки гипергликемик ҳолатлар бўлиши мумкин (глюкозанинг қондаги даражасини синчиклаб мониторинг қилиш тавсия қилинади).\nПрепаратнинг инфузион эритмаси қуйидаги эритмалар билан мутаносиб: физиологик эритма, 5% ли дектроза эритмаси, 2,5% ли Рингернинг дектроза билан эритмаси, парентерал юбориш учун мажмуавий эритмалар (аминокислоталар, углеводлар, электролитлар). Препаратнинг инфузион эритмасини гепарин ва ишқорий реакцияли эритмалар билан аралаштириш мумкин эмас.\nЭҳтиёткорлик чоралари: илгари бош мияни шикастланиши бўлган беморларда (инсульт ёки оғир жароҳат) тиришишларни ривожланиши мумкинлиги туфайли эҳтиёткорлик билан қўллаш керак.\nБир вақтда перорал гипогликемик воситаларини (инсулин ёки глибенкламид) қабул қилаётган қандли диабети бўлган пациентларда препаратни қўллашда, левофлоксацинни гипогликемия чақириши мумкинлигини ҳисобга олиш лозим.\nТери қопламаларини шикастланишидан сақланиш учун (фотосенсибилизация) пациентларга қуёш ёки сунъий ультрабинафша нурланишга (масалан, узоқ вақт тўғри қуёш нурида бўлиши ёки солярийга бориш) дучор бўлмаслик тавсия қилинади, фототоксик самаралари (тери тошмалари) пайдо бўлганида препарат билан даволашни тўхтатиш керак.\nКекса ёшли пациентлар препаратни қўллаш тендинитни ривожланишга (энг аввало ахиллов пайларини) ва уларни узилишига олиб келиши мумкин. Тендинитга шубҳа бўлганида препаратни бекор қилиш ва шикастланган пайларни, уларнинг иммобилизациясини таъминлаб, даволашни бошлаш лозим.\nДаволаш вақтида алкоголни истеъмол қилишдан сақланиш керак.\n100 мл дан бутилкаларда. Инфузия учун эритма 5 мг/мл.\nЁруғликдан ҳимояланган жойда, 10оС дан 25оС гача юқори бўлмаган ҳароратда сақлансин.


Инновацион ривожланиш вазири олимлар билан учрашди\nИнновацион ривожланиш вазири, биология фанлари доктори, профессор, академик И. Абдураҳмонов 7 февраль куни кимё, биология, фармацевтика, геология фанлари бўйича олимлар, мутахассислар, докторант, тадқиқотчи ва талабалар билан учрашди.\n– Ўзбекистондаги мавжуд биология, геология ва кимё илмий мактаблари Ўзбекистон иқтисодиётининг асосий тармоқларидан бири бўлиб, мамлакатимиз иқтисодиётининг барча соҳалари ривожига салмоқли ҳисса қўшмоқда, – деди вазир ўз нутқида. – Бундан ташқари, геномика, биоинформатика, молекуляр генетика ва аллергология, ерни масофадан зондлаш, замонавий геофизик усуллар, юқори молекуляр бирикмалар кимёси ва катализ каби янги илмий соҳалар муваффақиятли ривожланмоқда.\nТаъкидлаш жоизки, ҳозирда Ўзбекистон биотехнологик маҳсулотларни тадқиқ этиш ва ривожлантириш бўйича салмоқли илмий салоҳиятга эга. Молекуляр биология ютуқларига асосланган биотехнологиялардан фойдаланиш озиқ-овқат ва қишлоқ хўжалиги маҳсулотлари таннархини пасайтиришни таъминлайди; атроф-муҳитни муҳофаза қилиш соҳасини сезиларли даражада яхшилаш ва такомиллаштиришга имкон беради; биомедицинанинг ривожланишига ҳамда янги самарали ва арзон биофармацевтика пайдо бўлишига олиб келади.\nВазир билан учрашув саволлар, таклифларга бой бўлди, иштирокчилар ўзлари фаолият юритьаётган соҳалардаги муаммолар юзасидан фикрларини баён этиш имкониятига эга бўлдилар. Фармацевтика соҳаси вакиллари клиник тадқиқотларга ҳам маблағ ажратиш юзасидан таклифларни ўртага ташладилар. Мазкур масаланинг ҳал этилиши юртимиз олимлари томонидан яратилган дори воситаларини сифатли ва арзон нархларда ишлаб чиқишига хизмат қилиши айтилди. Шу ўринда, битта препаратни ишлаб чиқариш узоқ муддат ва катта маблағлар талаб қилишини, ҳар доим ҳам маҳаллий тадқиқотчилар томонидан таклиф этьилаётган фармацевтика маҳсулотлари жаҳон талабларига тўғри келмаслиги ҳам қайд этилди. Дунё бозорига ҳам йилига 100 тадан кам янги дори препаратининг чиқиши ҳам, бу жараённинг мураккаблигидан далолатдир.\nТиббиёт соҳаси вакиллари марказлаштирилган йирик вибарий (тиббиёт ва биология лабораториялари учун тажриба сифатида ишлатиладиган ҳайвонлар сақланадиган жой) ташкил этиш таклифи билан чиқдилар. Ҳозирда юртимизда мавжуд вибарийлар замонавий ускуналар билан таъминланмагани, ҳайвонларнинг турлари камлиги ва шароитлар яратилмагани боис, илмий ва амалий лабораторияларда ўқув, текширув ва тадқиқот ишларини олиб бориш қийинчилик туғдирмоқда. Иброҳим Абдураҳмонов вибарий яратишга қаратилган лойиҳа ишлаб чиқиб, вазирликка тақдим этиш бўйича топшириқ берди.\nУчрашув давомида ёшлар томонидан илм-фанни тарғиб қилиш, олимларни халққа танитиш мақсадида йилда бир маротаба республика доирасида “Илмий фестиваль” ташкил этиш таклиф берилди. Вазир бу таклифни қўллаб-қувватлаб, ушбу тадбирнинг ўтказилиши бўйича ташкилий масалаларга ташаббускор ёш олимларни масъул этилишини билдирди.\nШунингдек, токсикологик лаборатория ташкил этиш, штаммларни стандартлаштириш, олимларимиз томонидан яратилган импортнинг ўрнини босувчи маҳсулотларни ишлаб чиқаришга жорий этиш, миллий лойиҳаларни мувофиқлаштиришнинг янги тизимни ташкил этиш каби каби кўплаб таклифлар берилди.\nУчрашувда берилган таклифлар, саволлардан келиб чиқадиган янги фикрлар умумлаштирилиб, агро -, озиқ-овқат, шу жумладан, фудо-микс, био-тиббиёт ва биотехнологиялари йўналишларини комплекс ривожлантиришга қаратилган ҳамда кимё ва биология илм-фанини ривожлантиришга доир тегишли қарорлар лойиҳасига киритилиши айтиб ўтилди.